open-index/open-wikipedia-markdown huggingface dataset:
ચિદંબરમ સુબ્રમણ્યમ

**ચિદંબરમ સુબ્રમણ્યમ** (૩૦ જાન્યુઆરી ૧૯૧૦ - ૭મી નવેમ્બર ૨૦૦૦) એક રાજકારણી અને સ્વતંત્ર સેનાની હતાં જેઓએ ભારતનાં નાણાં, કૃષિ અને સંરક્ષણ ખાતાનાં મંત્રીની જવાબદારીઓ સંભાળી હતી. તેમની આગેવાની દરમ્યાન થયેલ હરિત ક્રાંતિ બદલ દેશનો સર્વોચ્ય ભારત રત્ન ખીતાબ આપવામાં આવ્યો હતો.

## જન્મ અને શિક્ષણ 
ચિદંબરમ સુબ્રમણ્યમનો જન્મ તામિલનાડુ રાજ્યના કોઈમ્બતુર જિલ્લાનાં પોલાચીમાં થયો હતો. ચેન્નાઇની પ્રેસીડન્સી કોલેજમાંથી ભૌતિકશાસ્ત્રમાં સ્નાતક અને મદ્રાસ (ચેન્નઈ) લો કોલેજમાંથી કાયદાની પદવી લીધી હતી. પોતાના કોલેજકાળ દરમ્યાન તેઓએ 'વનામાલર સંગમ' સંસ્થાની સ્થાપના કરી હતી આ ઉપરાંત 'પીથાન' નામનું સામયિક પણ ચાલુ કર્યુ હતું.

## રાજકીય કારકિર્દી 
ચિદંબરમ સુબ્રમણ્યમે તેમની કોલેજ કાર્યકાળ દરમ્યાન અસહકાર અને ભારત છોડો આંદોલનોમાં ભાગ લિધો હતો. ૧૯૪૭માં તેઓ બંધારણ સભામાં ચૂંટાયા હતા. સ્વતંત્રતા બાદ તેઓ તત્કાલીન મદ્રાસ રાજ્યમાં ૧૯૫૨ થી ૧૯૬૨ સુધી શિક્ષણ,કાયદા અને નાંણા મંત્રી તરીકે સેવાઓ આપી હતી. ૧૯૬૨માં લોકસભાની ચૂંટણીમાં ચૂંટાયા બાદ તેઓ કેન્દ્ર સરકારમાં પ્રથમ પોલાદ અને ખાણ અને બાદમાં અન્ન અને કૃષિ મંત્રીનો કાર્યભાર સંભાળ્યો હતો. ૧૯૭૧ થી ૧૯૭૨ના સમયગાળા દરમ્યાન તેઓ આયોજન મંત્રાલયના ઉપસભાપતી પદે રહ્યા હતા. ૧૯૬૯માં કોંગ્રેસના ભાગલા બાદ તેઓ કોંગ્રેસ (શાસક)ના પ્રમુખ પદે નિમાયા હતા અને આજગાળા દરમ્યાન ભારતીય રુપિયાનું સૌપ્રથમ વખત અવમુલ્યન કરવામાં આવ્યુ હતુ. ૧૯૭૫થી ૧૯૭૭ ના ગાળા (કટોકટીના સમય) દરમ્યાન તેઓએ દેશનાં નાણાં મંત્રીના રુપે સેવાઓ આપી હતી. ૧૯૭૭ની ચૂંટણીમાં કોંગ્રેસની હાર બાદ થયેલ ભાગલામાં તેઓ કોંગ્રેસ (ઉર્સ)માં જોડાયા હતા. ૧૯૭૯માં તેઓએ ચૌધરી ચરનસિંઘની અલ્પકાલીન સરકારમાં સંરક્ષણ મંત્રી અને ત્યારબાદ ૧૯૯૦-૯૩ ના સમયગાળામાં મહારાષ્ટ્ર રાજ્યનાં રાજ્યપાલની સેવાઓ આપી હતી.

## હરિત ક્રાંતિમાં ફાળો 
તેમનાં કૃષિ મંત્રીના પદભાર દરમ્યાન ડો. સ્વમિનાથન અને ડો. નોર્મન બાર્લોગના સહયોગથી ભારત સૌપ્રથમ વખત અનાજ ઉત્પાદનમાં સ્વાવલંબી થયો હતો અને દેશમાં હરિત ક્રાંતિના મંડાણ થયા હતા. આ ઉપરાંત દુધ ઉત્પાદન વધારવા માટે કરેલ 'ઓપરેશન ફ્લ્ડ'માં પણ તેઓએ યોગદાન આપ્યુ હતું.

## સન્માનો 
* ભારત રત્ન - ૧૯૮૮  
* વાય.બી.ચવાણ રાષ્ટ્રીય એક્તા પુરસ્કાર
* યુ-થાન્ટ શાંતિ પુરસ્કાર ૧૯૯૬
* નોર્મન બાર્લોગ પુરસ્કાર - ૧૯૯૬
* અનુવ્રુત પુરસ્કાર - ૧૯૮૮

## સંદર્ભ 
શ્રેણી:ભારત રત્ન પુરસ્કારના વિજેતા
શ્રેણી:૨૦૦૦માં મૃત્યુ
શ્રેણી:૧૯૧૦માં જન્મ
રોશન સિંહ

**ઠાકુર રોશન સિંહ** (૨૨ જાન્યુઆરી ૧૮૯૨ – ૧૯ ડિસેમ્બર ૧૯૨૭) એક ભારતીય ક્રાંતિકારી હતા, જેનો જન્મ ઉત્તર પ્રદેશના શાહજહાંપુર જિલ્લાના નાબડા ગામમાં રાજપૂત પરિવારમાં થયો હતો. તેમને ૧૯૨૧-૨૨ના અસહકારની ચળવળ દરમિયાન બરેલી ગોળીબાર કેસમાં સજા ફટકારવામાં આવી હતી. બરેલી સેન્ટ્રલ જેલમાંથી છૂટ્યા બાદ તેઓ ૧૯૨૪માં હિન્દુસ્તાન રિપબ્લિકન એસોસિએશનમાં જોડાયા હતા. તેમણે ઓગસ્ટ ૧૯૨૫ના કાકોરી ષડયંત્રમાં ભાગ લીધો ન હતો, પરંતુ ડિસેમ્બર ૧૯૨૪માં બામરોલી ધાડ દરમિયાન કરવામાં આવેલી હત્યા બદલ તત્કાલીન બ્રિટિશ સરકારે જાન્યુઆરી ૧૯૨૬માં તેમની ધરપકડ કરી હતી અને તેમના પર કેસ ચાલ્યો હતો. રામ પ્રસાદ બિસ્મિલ, અશફાક ઊલ્લા ખાન અને રાજેન્દ્ર લાહિડી સાથે તેમને પણ ફાંસીની સજા ફટકારવામાં આવી હતી. અલ્હાબાદ જિલ્લાની મલકા/નૈની જેલમાં તેમને ફાંસીની સજા આપવામાં આવી હતી.

## અલ્હાબાદમાં મૂર્તિ
અમર શહીદ ઠાકુર રોશન સિંહની પ્રતિમા મલાકા જેલ, નૈની, અલ્હાબાદના ફાંસી ઘરની સામે સ્થાપિત કરવામાં આવી છે, જેમાં ભારતીય સ્વતંત્રતા સંગ્રામમાં તેમના અમૂલ્ય યોગદાનનો ઉલ્લેખ કરવામાં આવ્યો છે. હાલમાં આ જગ્યાએ એક હોસ્પિટલની સ્થાપના કરવામાં આવી છે, જેનું નામ સ્વરૂપ રાની હોસ્પિટલ છે. સ્વરૂપ રાની હોસ્પિટલના મુખ્ય દ્વાર પાસે તેમની પ્રતિમા સ્થાપિત છે. પ્રતિમાની નીચે ઠાકુર સાહેબે કહેલી આ પંક્તિઓ પણ અંકિત છે -

:*જિંદગી ઝિંદા-દિલી કો જાન એ રોશન!*
:*વરના કિતને હિ યહાં રોજ ફના હોતે હૈ।*

## આ પણ જુઓ 
* રામ પ્રસાદ બિસ્મિલ
* અશફાક ઊલ્લા ખાન

## સંદર્ભ 
## બાહ્ય કડીઓ 
* શાહજહાંપુરના સ્વાતંત્ર્ય સેનાનીઓ
* અંગ્રેજી વિકિસ્રોત પર હિંદુસ્તાન રિપબ્લીક એસોસિયેશનનું બંધારણ
શ્રેણી:વ્યક્તિત્વ
શ્રેણી:ભારતીય ક્રાંતિકારી
શ્રેણી:૧૯૨૭માં મૃત્યુ
શ્રેણી:૧૮૯૨માં જન્મ
બાળાજી બાજીરાવ

**શ્રીમંત પેશ્વા બાલાજીરાવ ભટ** (૮ ડિસેમ્બર ૧૭૨૦ - ૨૩ જૂન ૧૭૬૧), જેઓ **નાના સાહેબ** તરીકે જાણીતા છે, મરાઠા સામ્રાજ્યના ૮મા પેશ્વા હતા. તેમના પિતા બાજીરાવ પ્રથમના મૃત્યુ પછી ૧૭૪૦માં તેમને પેશ્વા તરીકે નિયુક્ત કરવામાં આવ્યા હતા.

## સંદર્ભ 
શ્રેણી:મરાઠા સામ્રાજ્ય
શ્રેણી:મરાઠી લોકો
ફાતિમા શેખ

**ફાતિમા શેખ** (૯ જાન્યુઆરી ૧૮૩૧ – ?) એક ભારતીય શિક્ષિકા અને સમાજ સુધારક હતા. તેઓ સમાજ સુધારક જ્યોતિબા ફુલે અને સાવિત્રીબાઈ ફુલેના સહયોગી હતા. તેમને વ્યાપકપણે ભારતના પ્રથમ મુસ્લિમ મહિલા શિક્ષક માનવામાં આવે છે. તેણીએ ફુલે દંપતિ દ્વારા સ્થાપવામાં આવેલી પાંચેય શાળાઓમાં તમામ ધર્મ અને જાતિના બાળકોને ભણાવ્યા હતા. શેખે ૧૮૫૧માં મુંબઈ (તે પછી બોમ્બે)માં બે શાળાઓની સ્થાપનામાં પણ સહયોગ કર્યો હતો.

૯ જાન્યુઆરી, ૨૦૨૨ના રોજ ગૂગલે ફાતિમા શેખને તેમની ૧૯૧મી જન્મજયંતિ પર ડૂડલથી સન્માનિત કર્યા હતા.

## સંદર્ભ 
## બાહ્ય કડીઓ 
* *ભારતીય ઇતિહાસ ફાતિમા શેખને કેમ ભૂલી ગયો છે પરંતુ સાવિત્રીબાઈ ફૂલેને યાદ કરે છે* – ધપ્રિન્ટ નો લેખ. ThePrint

શ્રેણી:સમાજ સેવક
ગોરાઈ ખાડી

thumb|ગોરાઈ ખાડીનો આકાશી દેખાવ
thumb|સૂર્યાસ્ત સમયે ગોરાઈ ખાડીમાંથી પેગોડાનું દૃશ્ય
**ગોરાઇ ખાડી** મુંબઈ ઉપનગરના દરિયાકાંઠે આવેલી ખાડી છે. તે બોરીવલી (પશ્ચિમ) અને ગોરાઈ ગામની વચ્ચે આવેલી છે. હોડી વડે ખાડી પાર કરીને એસ્સેલવર્લ્ડ, ગોરાઈ દરિયાકિનારા અને ગ્લોબલ વિપશ્યના પેગોડા સુધીની મુસાફરી અંદાજીત ૧૦ થી ૧૫ મિનિટનો સમય લે છે.

## સંદર્ભ 
શ્રેણી:મુંબઈ
શબવાહિની ગંગા

"**શબ વાહિની ગંગા**" એ ભારતીય કવયિત્રી પારુલ ખખ્ખર દ્વારા લખાયેલી ૨૦૨૧ની ગુજરાતી ભાષાની કવિતા છે. આ કવિતામાં ભારત સરકાર દ્વારા કોવિડ-૧૯ રોગચાળાના સંચાલનની ટીકા કરવામાં આવી છે. તેણીએ ફેસબુક પર કવિતા પોસ્ટ કર્યા બાદ, ખાસ કરીને સોશિયલ મીડિયા પર, લોકોનું વ્યાપક ધ્યાન આકર્ષિત કર્યું હતું. આ કવિતાનું અનેક ભાષાઓમાં ભાષાંતર કરવામાં આવ્યું છે.

## પૃષ્ઠભૂમિ 
પારુલ ખખર ગુજરાતના અમરેલીના ગુજરાતી ભાષાના કવયિત્રી છે. ૧૧ મે, ૨૦૨૧ના રોજ કવયિત્રીએ આ કવિતા ફેસબુક પર પોસ્ટ કરી હતી. આ કવિતાએ સોશિયલ મિડિયા પર ખાસ્સી ચર્ચા જગાવી હતી અને ટૂંક સમયમાં ઘણી ભાષાઓમાં અનુવાદિત કરવામાં આવી હતી. અનુવાદો પણ સોશિયલ મીડિયા પર વાયરલ થયા હતા.

સમગ્ર ભારતમાં પવિત્રતાના પ્રતિક તરીકે વિખ્યાત ગંગા નદી કવિતામાં કેન્દ્રબિંદુ બની છે. આ કવિતા કોવિડ-૧૯ રોગચાળાના સંચાલનમાં સરકાર તરફથી દાખવવામાં આવેલી ઉદાસીનતા પ્રત્યે ગુસ્સો ઠાલવે છે. સ્મશાનોમાં વધી પડેલા મૃતદેહોને કારણે ઘણા મૃતદેહો અંતિમસંસ્કારથી વંચિત રહ્યા જેથી સ્વજનો તેમને પવિત્ર ગણાતી ગંગા નદીમાં વહાવી દેવા મજબૂર બન્યા હતા. મૃતકો માટે વિલાપ કરતા શોકસંતપ્ત લોકો આ વિભિષિકાની અસર દર્શાવે છે. કવિયિત્રી વર્ણવે છે કે ડાઘુઓ અને વિલાપ કરનારા પણ દુર્લભ બન્યા હતા, આંસુઓનો પ્રવાહ જાણે સૂકાઈ ગયો હતો. કવિતાનો હિન્દી અનુવાદ ઇલિયાસ શેખ દ્વારા કરવામાં આવ્યો હતો. સલિલ ત્રિપાઠીએ ધ ગાર્ડિયન માટે લખતા નોંધ્યું હતું કે સોશિયલ મીડિયા પર વપરાશકર્તાઓએ ભારત સરકારની જવાબદારી અંગેના સંકેત પર પ્રતિક્રિયા આપતા ૨૮,૦૦૦ થી પણ વધુ અપમાનજનક ટિપ્પણીઓ પોસ્ટ કરી હતી.

ત્યાર પછીના મહિને ગુજરાત સાહિત્ય અકાદમીના મુખપત્ર શબ્દસૃષ્ટિના જૂન અંકમાં એક સંપાદકીય પ્રકાશિત થયું હતું. સંપાદકીયમાં ખખ્ખરની કવિતાનો સ્પષ્ટ ઉલ્લેખ કર્યા વિના તેને "આંદોલનની સ્થિતિમાં વ્યક્ત કરવામાં આવેલા અર્થહીન ગુસ્સા" તરીકે ફગાવી દેવામાં આવી હતી. રોગચાળાના સંચાલન બાબતે સરકારની ટીકાને "ફેશનેબલ" ગણાવતા તેમણે કોવિડ-૧૯ સંબંધિત માર્ગદર્શિકાનું પાલન ન કરવા બદલ લોકોને જવાબદાર ઠેરવ્યા હતા. નિવેદન પર હસ્તાક્ષર કરનારાઓમાં અમૃત ગાંગર, અનિલ જોશી, બાબુ સુથાર, ભરત મહેતા, ગુલામમોહમ્મદ શેખ, હિમાંશી શેલત, જિજ્ઞેશ મેવાણી, કમલ વોરા, મલ્લિકા સારાભાઈ, પન્ના નાયક, પ્રફુલ્લ રાવલ, પ્રકાશ ન. શાહ, પ્રવીણ પંડ્યા, પ્રીતિ સેનગુપ્તા, રમણ સોની, સલિલ ત્રિપાઠી, સંજય છેલ, શરીફા વીજળીવાળા, સુમન શાહ, યોસેફ મેકવાન, ઝાકીયા સોમન વગેરેનો સમાવેશ થાય છે.

થોડા સમય બાદ, ખખ્ખરે પ્રકાશ ન. શાહ દ્વારા સંપાદિત પાક્ષિક નિરીક્ષકમાં "તારે બોલવાનું નહીં" નામની કવિતા પ્રકાશિત કરી હતી. પાક્ષિકના કુલ ૧૬માંથી લગભગ અડધા લેખ નિવેદન પર હસ્તાક્ષર કરનારાઓ દ્વારા લખવામાં આવ્યા હતા અને તેમાં શબ્દસૃષ્ટિના સંપાદકીય લેખમાં વ્યક્ત કરવામાં આવેલા વિચારોને પડકારતા સાહિત્યિક વિરોધનો સમાવેશ થતો હતો.

## સંદર્ભ 
## બાહ્ય કડીઓ 
* મૂળ કવિતા
* કવિતાની અનુવાદિત આવૃત્તિઓ

શ્રેણી:ગુજરાતી પદ્ય
શ્રેણી:કૃતિ
રામ ચરણ તેજા

**કોનીડેલા રામ ચરણ તેજા** એક ભારતીય અભિનેતા, નિર્માતા અને ઉદ્યોગસાહસિક છે. તેઓ મુખ્યત્વે તેલુગુ સિનેમામાં કામ કરે છે. તેઓ ભારતમાં સૌથી વધુ કમાણી કરનારા અભિનેતાઓમાંના એક છે. તેમને ત્રણ ફિલ્મફેર પુરસ્કાર, બે નંદી પુરસ્કાર સહિત ઘણા પુરસ્કારો મળેલા છે. ૨૦૧૩ થી તેઓ તેમની આવક અને લોકપ્રિયતાને આધારે ફોર્બ્સ ઇન્ડિયન સેલિબ્રિટી ૧૦૦ ની યાદીમાં સ્થાન પામ્યા છે.

## ચલચિત્રો
## નિર્માતા તરીકે
## સંદર્ભ 
## બાહ્ય કડીઓ 
* 
* 

શ્રેણી:ભારતીય ફિલ્મ અભિનેતાઓ
ધંધુકા (વિધાન સભા બેઠક)

**ધંધુકા વિધાનસભા મતવિસ્તાર** (**ધંધુકા વિધાનસભા બેઠક**) ગુજરાતના ૧૮૨ વિધાનસભા મતવિસ્તારોમાંનો એક વિસ્તાર છે. તે અમદાવાદ જિલ્લામાં આવેલો છે. આ બેઠક ૧૯૮૦માં અસ્તિત્વમાં આવી હતી.

## વિભાગોની યાદી 
આ વિધાનસભા બેઠક નીચેના વિભાગો ધરાવે છે.

# ધંધુકા તાલુકો
# રાણપુર તાલુકો
# બરવાળા તાલુકો

## વિધાનસભાના સભ્ય 
## સંદર્ભ 
શ્રેણી:અમદાવાદ જિલ્લો
શ્રેણી:ગુજરાતના વિધાનસભા નિર્વાચનક્ષેત્રો
ચૌરી ચૌરા

right|thumb|શહીદ સ્મારક, ચૌરી ચૌરા
**ચૌરી ચૌરા** ભારતના ઉત્તર પ્રદેશ રાજ્યના ગોરખપુર જિલ્લામાં ગોરખપુર શહેર નજીક આવેલ એક નગર છે. તે ગોરખપુરથી ૧૬ કિમીના અંતરે ગોરખપુર-દેઓરીયાની વચ્ચે રાજ્ય ધોરીમાર્ગ પર આવેલું છે.

ઇ.સ. ૧૯૨૨માં અહીં ચૌરી ચૌરા કાંડ થયો હતો જેના કારણે ગાંધીજીએ અસહકારની ચળવળ પાછી ખેંચી લીધી હતી.

## સંદર્ભ
મોટી બાની નાની વહુ

**મોટી બાની નાની વહુ** એ એક ગુજરાતી ભાષાની ધારાવાહિક છે. આ ધારાવાહિકમાં મુખ્ય કલાકાર તરીકે વૈશાખી શાહ, પ્રશાંત સાવલિયા, રોહિણી હટ્ટંગડી, ફિરોઝ ઇરાની અને પિંકી પરીખ છે. આ ધારાવાહિકનું નિર્માણ દેવસ્વ પ્રોડક્શન દ્વારા કરવામાં આવ્યું છે. આ ધારાવાહિક મરાઠી ટેલિવિઝન શો ઘાડગે & સૂનની રિમેક છે.

## વાર્તા
ઝવેરી કુટુંબ તેમના ઘરની નાની વહુ સ્વરાનાં સ્વાગત માટે તૈયાર છે. મન સ્વરા સાથે લગ્ન કરી રહ્યો છે, કારણકે તે તેના કુટુંબના ગુણોનું સન્માન જાળવે છે. પણ મન મોહિનીને પ્રેમ કરે છે. લગ્ન પછી સ્વરા તેના પતિ સાથે મિત્રતા વિકસાવવાનું શરૂ કરે છે અને બીજી બાજુ તેણી ઝવેરી કુટુંબમાં યોગ્ય પુત્રવધુ સાબિત થવાના પ્રયત્નો કરતી રહે છે. ઝવેરી કુટુંબમાં સ્વરાના આધુનિક વિચારો સામે મોટી બાના પરંપરાગત વિચારો ટકરાય છે.

## કલાકાર
## સંદર્ભ
## બાહ્ય કડીઓ
*કલર્સ ગુજરાતી 
શ્રેણી:ગુજરાતી ધારાવાહિક
ચરોતર યુનિવર્સિટી ઓફ સાયન્સ એન્ડ ટેકનોલોજી

**ચરોતર યુનિવર્સિટી ઓફ સાયન્સ એન્ડ ટેકનોલોજી** ચાંગા, આણંદમાં આવેલું એક વિશ્વવિદ્યાલય છે અને તેની સ્થાપના ૨૦૦૯માં થયેલ હતી. આ સંસ્થાની સ્થાપના ૧૯૯૫ના ગુજરાત રાજ્યના ગુજરાત અધિનિયમ ૮ હેઠળ થઈ હતી અને તે યુ.જી.સી. દ્વારા પ્રમાણીત છે.

## ઇતિહાસ 
આ સંસ્થાની સ્થાપના શ્રી ચરોતર મોટી સત્યાવીસ પાટીદાર કેળવણી મંડળ કે જે ચરોતર મોટી સત્યાવીસ પાટીદાર સમાજની પેટા સંસ્થા છે દ્વારા થઈ હતી. છોટાભાઈ ભીખાભાઈ પટેલ અને ડો. કે.સી.પટેલે સૌ પ્રથમ ચાંગા ગામમાં શૈક્ષણીક સંકુલની સ્થાપના કરી હતી. ૨૦૦૦ની સાલમાં સંસ્થાની સૌ પ્રથમ ચરોતર ઇન્સ્ટીટ્યુટ ઓફ ટેકનોલોજીની સ્થાપના કરવામાં આવી હતી. ૨૦૦૯ની સાલમાં ગુજરાત રાજ્ય સરકાર અને યુ.જી.સી. દ્વારા આ સંસ્થાને યુનિવર્સિટીનો દરજ્જો આપવામાં આવ્યો હતો. સંસ્થામાં ૪૫૦ થી પણ વધારે પ્રાધ્યાપકો અને ૬૫૦૦થી વધારે વિદ્યાર્થીઓ અભ્યાસ કરે છે.

## યુનિવર્સિટી સંચાલીત વિદ્યાશાખાઓ 
* ચંદુભાઇ એસ. પટેલ ઇન્સ્ટીટ્યુટ ઓફ્ ટેકનોલોજી: ઇજનેરી વિદ્યાલય
* દેવાંગ પટેલ એડવાન્સ ટેકનોલોજી એન્ડ રીસર્ચ: કોમ્પ્યુટર અને વિજાણુ વિભાગ.
* ફેકલ્ટી ઓફ કોમ્પ્યુટર સાયન્સ: એમ.સી.એ. અભ્યાસક્રમ.
* ફેકલ્ટી ઓફ ફારમસી
* ફેકલ્ટી ઓફ મેનેજમેન્ટ: ઇન્દુકાકા ઇપ્કોવાલા ઇન્સ્ટીટ્યુટ ઓફ મેનેજમેન્ટ
* ફેકલ્ટી ઓફ એપ્લાઈડ સાયન્સ: ભૌતિકશાસ્ત્ર, રસાયણ શાસ્ત્ર અને ગણિતના વિષયોને લગતા અભ્યાસક્રમો.
* ફેકલ્ટી ઓફ મેડિકલ સાયન્સ: ફિઝીયોથેરાપી, નર્સીંગ અને પેરામેડિકલ અભ્યાસક્રમો.

## સંદર્ભ
શ્રેણી:શિક્ષણ
શ્રેણી:ગુજરાતની યુનિવર્સિટીઓ
પૂજા ઝવેરી

**પૂજા ઝવેરી** એ એક ભારતીય અભિનેત્રી છે. તેણી ગુજરાતી, તેલુગુ, તમિલ અને કન્નડ સિનેમામાં કામ કરે છે. તેણીએ ૨૦૧૫ ની તેલુગુ ચિત્રપટ બમ ભોલેનાથ થી પદાર્પણ કર્યુ હતું.

## અંગત જીવન 
તેણીનો જન્મ દક્ષિણ ગુજરાત ના વલસાડ જિલ્લાના વાપી શહેરના એક ગુજરાતી કુટુંબમાં થયો છે. તેણીના અભ્યાસ માટે તેનું આખું કુટુંબ મુંબઈ સ્થાયી થયું હતું.

## કારકિર્દી 
તેણીએ ૨૦૧૫ માં રજૂ થયેલ તેલુગુ ચિત્રપટ બમ ભોલેનાથથી સિનેમાક્ષેત્રે અભિનયની શરૂઆત કરી. ત્યારબાદ તેણીની મલયાલમ ચિત્રપટ *ઓર્ડિનરી*ની રિમેક *રાઈટ રાઈટ* ઉપરાંત તમિલ ચલચિત્રો *થોડરી* અને *રૂક્કુમણી વંદી વરૂધુ* માં પોતાનો અભિનય આપ્યો હતો. તેણીનું તેલુગુ ચલચિત્ર *બંગારૂ બુલ્લોડુ* ૨૩ જાન્યુઆરી ૨૦૨૧ના રોજ રિલીઝ થયું હતું.

## ચલચિત્રો 
## સંદર્ભ 
## બાહ્ય કડીઓ 
શ્રેણી:અભિનેત્રી
શ્રેણી:૧૯૯૨માં જન્મ
હાર્ટી માર્ટ

**હાર્ટી માર્ટ એન્ટરપ્રાઈઝ** એ નદીમ જાફરી દ્વારા સ્થાપિત ગ્રામીણ અને શહેરી રિટેલ શ્રુંખલા છે. હાર્ટી માર્ટનો કેસ સ્ટડી  આઇ.આઇ.એમ. અમદાવાદ, આંત્રપ્રિન્યોરશિપ ડેવલપમેન્ટ ઇન્સ્ટિટ્યૂટ ઑફ ઇન્ડિયા  અને અન્ય સંસ્થાઓમાં શીખવવામાં આવે છે. 

## નિરીક્ષણ 
રિટેલ સ્ટોર તરીકે શરૂ કરેલ હાર્ટી માર્ટ એન્ટરપ્રાઈઝ વર્તમાનમાં ગ્રામીણ રોજગાર પર ધ્યાન કેન્દ્રિત કરી રહી છે. આ જૂથ હવે તરત તૈયાર થઈ શકે એવી બનાવેલી ખોરાકની વસ્તુ, મસાલા, તેજાના, ચા સાથે કામ કરી રહ્યું છે. તેમના મુખ્ય આઉટલેટ્સ અમદાવાદ, સિદ્ધપુર, ધોળકા, મોરબી અને ગુજરાતના વિવિધ ગ્રામીણ અને અર્ધ શહેરી વિસ્તારોમાં સ્થિત છે. ગુજરાતમાં લોકડાઉન દરમિયાન હાર્ટી માર્ટે મફત રાશન કિટ આપવા માટેની મહત્વની ભૂમિકા ભજવી હતી.

## ઇતિહાસ 
હાર્ટી માર્ટની શરૂઆત શ્રી જાફરી દ્વારા ૨૦૦૪માં અમદાવાદના જુહાપુરા ખાતે સુપર માર્કેટમાં કરવામાં આવી હતી. સ્થાન અને અન્ય પરિબળોના આધારે આ સ્ટોર્સ ૬૦૦ ચોરસ ફૂટ સુધીના છે. તેમના અવિકસિત સંકલનને સુધારવા માટે તેઓએ સપ્લાય ચેઈન બિઝનેસ શરૂ કર્યો છે. હવે જૂથ બેકરી, HoReCa, ઉત્પાદન, મસાલા વગેરે જેવા વિવિધ વર્ટિકલ્સમાં વિગતવાર છે.

## સંદર્ભ 
શ્રેણી:અમદાવાદ
શકુંતલા કરંદીકર

**શકુંતલા કરંદીકર** (૨૦ જુલાઈ ૧૯૩૧ - ૧ જૂન ૨૦૧૮) એક મરાઠી લેખિકા અને દાનવીર હતી. તેણી તેના પિતા ચંદ્રશેખર અગાશે પરની ૧૯૯૨ની જીવનચરિત્ર "*વિશ્વસ્તા*" માટે જાણીતી છે.

## સંદર્ભ 
## ગ્રંથસૂચિ 
* 

શ્રેણી:૨૦૧૮માં મૃત્યુ
શ્રેણી:૧૯૩૧માં જન્મ
શ્રેણી:સાહિત્યકાર
૨૧મું ટિફિન

**૨૧મું ટિફિન** એ વિજયગીરી બાવા દિગ્દર્શિત ૨૦૨૧ ની ગુજરાતી ચલચિત્ર છે. જેનું નિર્માણ વિજયગીરી ફિલ્મોસ બેનર હેઠળ ટ્વિંકલ વિજયગીરી દ્વારા કરવામાં આવેલ છે. આ ચલચિત્ર રામ મોરી ની ટૂંકી વાર્તા ૨૧મું ટિફિન પર આધારિત છે. આ ચિત્રપટ ટિફિન સર્વિસ નો વ્યવસાય કરતી એક મહિલા પર આધારિત છે.

## વાર્તા
ટિફિન નો વ્યવસાય ચલાવતી એક મહિલા તેના ૨૧માં ટિફિન માટે એક ગ્રાહક મળે છે. તેના આવવાથી તેણી નું જીવન ઘણું બદલાઈ જાય છે. તેણી નાં જીવનમાં સંઘર્ષો હોવા છતાં તે તેના અવરોધો ને દૂર કરે છે.

## કલાકાર
* નીલમ પંચાલ 

* રોનક કામદાર
* નેત્રી ત્રિવેદી

## ઉત્પાદન
આ ચિત્રપટ નું નિર્દેશન અને વાર્તા વિજયગીરી બાવા દ્વારા કરવામાં આવી છે. તે વિજયગીરી ફિલ્મોસ ના બેનર હેઠળ ટ્વિંકલ વિજયગીરી દ્વારા નિર્મિત છે. આ ચિત્રપટ રામ મોરી દ્વારા સાહિત્ય અકાદમી પુરસ્કાર વિજેતા ટૂંકી વાર્તા સંગ્રહ **મહોતુ** ની વાર્તા 
છે.

## ગીત
મહાલક્ષ્મી ઐયર દ્વારા ગવાયેલ **રાહ જુવે શણગાર અધુરો** ૧૨ નવેમ્બર ૨૦૨૧ ના રોજ યુટ્યુબ ઉપર પ્રદર્શિત કરવા માં આવ્યું હતું. આ ગીત ને પ્રેક્ષકો દ્વારા સકારાત્મક પ્રતિસાદ મળ્યો. 

## પ્રદર્શિત
આ ચિત્રપટનું ટ્રેલર યુટ્યુબ ઉપર ૧ ડિસેમ્બર ૨૦૨૧ ના રોજ પ્રદર્શિત કરવામાં આવ્યું હતું, અને આ ચિત્રપટ ૧૦ ડિસેમ્બર ૨૦૨૧ ના દિવસે પ્રદર્શિત થઈ.

## રીસેપ્શન
સીનેસ્તાન ની સોનલ પંડ્યાએ આ ચલચિત્રને ૫ માંથી ૩ નું રેટિંગ આપ્યું. તેણી એ ૨૦૨૧ ની મલયાલમ ચિત્રપટ **ધ ગ્રેટ ઇન્ડિયન કિચન** સાથે સરખામણી કરી. તેણી એ વાર્તા, અભિનય, દિગ્દર્શન અને સંગીત ના પણ વખાણ કર્યા. મિડ-ડે માટે લખતા નિરાલી કલાનીએ આ ચિત્રપટ ની વાર્તા, અભિનય, સંવાદો અને સંદેશા ના વખાણ કર્યા. સોશિયલ મીડિયા ના સમીક્ષક નીરજ સોલંકીએ આ ચિત્રપટને મેગ્નમ ઓપ્સ ગણાવી અમે તમામ સિનેમેટિક પાસા ઓ ના વખાણ કર્યા.

## વખાણ
આ ચિત્રપટ ની પસંદગી **ટોરન્ટો ઇન્ટરનેશનલ વુમન ફિલ્મ ફેસ્ટિવલ** ૨૦૨૧ માટે કરવામાં આવી. તેને WRPN મહિલા ઇન્ટરનેશનલ ફિલ્મ ફેસ્ટિવલ ૨૦૨૧ માં વિજેતા જાહેર કરવામાં આવી. તે સપ્ટેમ્બર ૨૦૨૧ માં ૧૬ તસ્વીર સાઉથ એશિયન ફિલ્મ ફેસ્ટિવલ માં પસંદ કરવામાં આવી હતી અને પ્રદર્શિત કરવામાં આવી હતી. નવેમ્બર ૨૦૨૧ માં ઇન્ડિયન પેનોરમા પસંદગી હેઠળ ભારતના ૫૨માં ફિલ્મ ફેસ્ટિવલમાં પસંદગી અને દેખાડવામાં આવી હતી. તેને ત્યાં ICFT યુનેસ્કો ગાંધી મેડલ માટે પણ સ્પર્ધા માં હતી.

## સંદર્ભ
## બાહ્ય કડીઓ 
*

શ્રેણી:ગુજરાતી ચલચિત્ર
વિકાસપીડિયા

**વિકાસપીડિયા** એ ભારત સરકાર દ્વારા શરૂ કરવામાં આવેલી ઓનલાઇન માહિતી માર્ગદર્શિકા (પોર્ટલ) છે. આ વેબસાઇટ સી-ડૅક હૈદરાબાદ દ્વારા અમલમાં મૂકવામાં આવી હતી અને તે સંચાર અને સૂચના પ્રૌદ્યોગિકી મંત્રાલયના ઈલેક્ટ્રોનિક્સ અને સૂચના વિભાગ દ્વારા ચલાવવામાં આવે છે. 

આ પોર્ટલની શરૂઆત ૧૮ ફેબ્રુઆરી ૨૦૧૪ના રોજ કરવામાં આવી હતી. આ પોર્ટલમાં જુદાજુદા ૬ સામાજીક ક્ષેત્રો જેવાકે કૃષિ, આરોગ્ય, શિક્ષણ, સામાજિક કલ્યાણ, ઊર્જા અને ઇ-ગવર્નન્સ ક્ષેત્રોમાં કેન્દ્ર અને રાજ્ય સરકારો દ્વારા ચાલતા કાર્યક્રમોની માહિતી પુરી પાડવામાં આવી છે. આ પોર્ટલ દેશની ૨૩ જેટલી ભાષાઓમાં ઉપલબ્ધ છે. પોર્ટલનું નામ સંસ્કૃત શબ્દ *વિકાસ* અને જ્ઞાનકોશ માટેના અંગ્રેજી શબ્દ *પીડિયા*ના  સંમિશ્રણથી બનાવવામાં આવ્યું છે. આ સાઇટ વિકિ સોફ્ટવેર પર આધારીત હોવાથી કોઇપણ નોંધણી થયેલ વ્યક્તિ તેનું સંપાદન કરી શકે છે.

## સંદર્ભ 
## બાહ્ય કડીઓ 
* અધિકૃત વેબસાઈટ

શ્રેણી:ભારત સરકાર
શ્રેણી:વેબસાઇટ
નીલમ પંચાલ

**નીલમ પંચાલ** (૨૪ નવેમ્બર ૧૯૮૪) એ એક ભારતીય સિનેમા અને ટેલિવિઝન અભિનેત્રી છે. તેણીએ *હમારી દેવરાની*, *રુક જાના નહી*, *એક વીર કી અરદાસ… વીરા*, *લાજવંતી* અને *ઈશ્કબાઝ* સહિતની ટેલિવિઝન ધારાવાહિકોમાં અભિનય આપ્યો છે. તેણીએ ૨૦૧૯માં ગુજરાતી ચિત્રપટ હેલ્લારો માં કામ કર્યુ હતું. તે ચિત્રપટ માટે તેણીએ ૬૬મો રાષ્ટ્રીય ફિલ્મ પુરસ્કાર સ્પેશિયલ જ્યુરી એવોર્ડ જીત્યો હતો.

## જીવનચરિત્ર 
નીલમે અમદાવાદની એચ.એલ.કોલેજ ઓફ કોમર્સમાં અભ્યાસ કર્યો છે. શરૂઆતમાં તેણીએ ડીડી ગિરનાર પર *એક ડાળના પંખી*, *ગીત ગુંજન*, અને *યુવા સંગ્રામ*, ઈટીવી ગુજરાતી પર *પરણ્યા એટલે પતી ગયા*, *પતિ પત્ની અને વાવાઝોડું* અને ઝી ગુજરાતી પર *સરસ્વતીચંદ્ર* સહિત અનેક ગુજરાતી ભાષાની ટેલિવિઝન ધારાવાહિકોમાં જોવા મળી હતી.

તેણીએ ૨૦૦૭ ની ગુજરાતી ચિત્રપટ *સ્નેહ ના સગપણ* થી તેના સિનેમા ક્ષેત્રે પદાર્પણ કર્યુ. ૨૦૧૯ માં તેણી એ ગુજરાતી પીરિયડ ડ્રામા ચિત્રપટ હેલ્લારો માં અભિનય કર્યો હતો. જેમાં તેણીને ૬૬મા રાષ્ટ્રીય ફિલ્મ પુરસ્કારો માં શ્રેષ્ઠ ફિચર ફિલ્મ માટેનો રાષ્ટ્રીય પુરસ્કાર જીત્યો હતો. અને તેણીના અભિનય માટે તેણીએ વિશેષ જ્યુરી એવોર્ડ પણ મેળવ્યો હતો. સકારાત્મક સમીક્ષાઓ માટે આ ચલચિત્ર ૮ નવેમ્બર ૨૦૧૯ ના રોજ સિનેમાઘરોમાં પ્રદર્શિત કરવામાં આવ્યું હતું જેમાં તેણીના અભિનયની પ્રેક્ષકો દ્વારા પ્રશંસા કરવામાં આવી હતી.

તેણી *હમારી દેવરાની*, *રુક જાના નહી*, *એક વીર કી અરદાસ… વીરા*, *લાજવંતી* અને *ઈશ્કબાઝ* સહિત હિન્દી ટેલિવિઝન શ્રેણીઓમાં જોવા મળી હતી. તેણીએ ૨૦૨૦માં મરાઠી ભાષાની ટેલિવિઝન શ્રેણી *વૈજુ નં.૧* માં પારૂલ નામની ગુજરાતી મહિલાનું પાત્ર ભજવ્યું હતું.

તેણીએ *ભારત ભાગ્ય વિધાતા* નાટકમાં કસ્તુરબા ગાંધીનું પાત્ર ભજવ્યું હતું. તેણી એ ૨૦૧૭ માં *કાબીલ* ચિત્રપટ સાથે હિન્દી સિનેમામાં પ્રવેશ કર્યો હતો.

તેણીએ વિજયગીરી બાવા દિગ્દર્શિત ગુજરાતી ચિત્રપટ ૨૧મું ટિફિનમાં મુખ્ય ભૂમિકા ભજવી છે.

## ચલચિત્રો
## શ્રેણી
## સંદર્ભ
## બાહ્ય કડીઓ
* 

શ્રેણી:ગુજરાતી અભિનેત્રી
શ્રેણી:૧૯૮૪માં જન્મ
વર્ગ

ગણિતમાં **વર્ગ** એટલે સંખ્યાનો એ જ સંખ્યા સાથેનો ગુણાકાર. દા.ત. ૯ એ ૩ નો વર્ગ છે, જેને  અથવા  તરીકે લખી શકાય છે.

## આ પણ જુઓ 
* વર્ગમૂળ
શાકંભરી

**શાકંભરી** (સંસ્કૃત : शाकम्भरी, IAST : Śākambharī), જેને **શતાક્ષી** તરીકે પણ ઓળખવામાં આવે છે, તે પોષણનાં દેવી છે. તેમને મહાદેવીનો અવતાર માનવામાં આવે છે, અને હિન્દુ ધર્મમાં તેમને દુર્ગા સાથે ઓળખવામાં આવે છે.  દુર્ગમાસુર નામના દુષ્ટ અસુરે ઋષિઓને વેદ ભૂલી જવા માટે પૃથ્વીને પોષણથી વંચિત રાખ્યા પછી, દેવીએ મનુષ્યો અને દેવતાઓને તેમની શક્તિ પાછી મેળવવા માટે પૂરતા ફળો અને શાકભાજી અર્પણ કર્યાં. 

તેમનું પ્રખ્યાત મંદિર સહારનપુર જિલ્લા, ઉત્તર પ્રદેશમાં છે, જે શક્તિપીઠ શ્રી શાકંભરી દેવી તરીકે ઓળખાય છે. આ સ્થાન પર માતા દુષ્કાળ દરમિયાન પ્રગટ થયા હતા, પરંતુ આજે ભારતમાં શાકંભરી દેવીના ઘણા મંદિરો બનાવવામાં આવ્યા છે.

## વ્યુત્પત્તિશાસ્ત્ર 
*શાકંભરી* શબ્દનો અર્થ 'શાકભાજી ઉગાડનારી' થાય છે. આ શબ્દ બે શબ્દો પરથી આવ્યો છે - *શાકય* (સંસ્કૃત: शाक) જેનો અર્થ 'શાકાહારી/શાકાહારી ખોરાક' અને *ભારી* (સંસ્કૃત: भरी) જેનો અર્થ 'ધારક/ધારક/પહેરનાર' થાય છે. ભારી શબ્દ આખરે મૂળ શબ્દ '''ભૃ''' (સંસ્કૃત: भृ) પરથી આવ્યો છે જેનો અર્થ 'ધારવું/પહેરવું/પોષણ કરવું' થાય છે.

## દંતકથા 
દુર્ગામાસુરે પૃથ્વીને દુષ્કાળ અને અછતમાં ડૂબાડવાનો પ્રયાસ કર્યો. પૃથ્વીએ સદીઓથી દુઃખ અને અત્યાચાર સહન કર્યાં. પરંતુ જ્યારે અસુરોએ ઋષિઓને વેદ ભૂલાવી નાખ્યા પછી ઋષિઓએ આખરે દેવી પાર્વતીનું સ્મરણ કર્યું. આ સ્મરણ પછી દેવી ઘેરા વાદળી સ્વરૂપમાં જગતમાં પ્રગટ થઈ અને તેણીએ પોતાની સો આંખો ઋષિઓ પર નાખી. ત્યારબાદ ઋષિઓએ જ્યારે ઈશ્વરીની સ્તુતિ કરી અને તેમનું ગાન કર્યું, ત્યારે ચાર હાથવાળી દેવી કમળ, બાણ, એક મહાન ધનુષ્ય, અને શાકભાજી, ફળો, ફૂલ અને મૂળ લઈને પ્રગટ થઈ. દેવી ભાગવત પુરાણ અનુસાર લોકોના દુઃખને જોઈને તેણીએ પોતાની આંખોમાંથી સતત આંસુ વહેવડાવ્યા,. આ આંસુઓથી નદીઓ વહેતી થઈ અને દવાઓ અર્પણ થતી ગઈ. 

અન્ય એક કથા અનુસાર, ભાસ્કર પંડિત જ્યારે આક્રાંતાઓના સમયમાં બંગા પ્રદેશની ભૂમિનો નાશ કરતો હતો, ત્યારે એદુઆમાં મા શાકંભરીની પૂજા અર્ચના થતી હતી.જ્યારે તે ગામ પર આક્રમણ થયું ત્યારે પૂજારી માતાજીની મૂર્તિ લઈને ભાગી ગયો.આ મૂર્તિ લઈને તે માજીગ્રામ આવી ગયો પણ છુપાવવાની જગ્યા ન મળતાં તેને તળાવના પાણીની નીચે છુપાવી દીધી. વર્ષો સુધી માતાજીનું મંદિર ન બની શક્યું પરંતુ એક વાર બાગડી નાતના માછીમારે તળાવમાંથી પથ્થર મેળવ્યો અને તેને કિનારા પર મૂક્યો. ત્યારબાદ તેને માતાજી સપનામાં આવ્યાં અને કહ્યું કે તેમનું મંદિર બનાવે.

## મંદિર 
ઉત્તર પ્રદેશના સહારનપુરમાં દેવીનું મુખ્ય મંદિર છે. શાકંભરી દેવીનાં જોકે ઘણાં વિવિધ મંદિરો છે પરંતુ આ પૈકી ઉત્તર પ્રદેશના સહારનપુરમાં પર્વતમાળામાં આવેલા એક પ્રાચીન મંદિરનો સમાવેશ થાય છે. કારણ કે તે વૈષ્ણો દેવી પછી સૌથી વધુ પ્રખ્યાત છે અને ભક્તો દ્વારા મુલાકાત લેવાય છે. આ ઉપરાંત રાજસ્થાનમાં સંભાર લેક ટાઉન તળાવ નજીક એક બીજું મુખ્ય મંદિર આવેલું છે. વૈષ્ણોદેવીની શરૂઆત પછી નવરાત્રિમાં નવ દેવતાઓમાં શાકંભરીને નવમા ક્રમે પૂજવામાં આવે છે.

બંગાળના માજીગ્રામમાં શાકંભરીનું એક અન્ય મંદિર આવેલું છે જેમાં માતાજીનું જયદુર્ગા સ્વરૂપે પૂજન થાય છે.માતાજીની મૂર્તિ કાળા પથ્થરથી બનેલી છે અને તેમને ચાર હાથ છે તથા તે ઘોડેસવારી કરે છે. અષાઢના મહિના દરમિયાન લાકડાના સિંહાસન પર લાવીને તેમને એક ખાસ મંદિરમાં મુકાય છે જ્યાં બકરાનો બલિ ચઢે છે. આ મંદિરમાં દર વર્ષે એક ખાસ પ્રસંગ દરમિયાન શિવલિંગ સાથે માતાજીના લગ્ન કરાવાનો પ્રયત્ન થાય છે પરંતુ તેમાં ગામલોકો સફળ નથી થઈ શકતા.

## સંદર્ભો 
શ્રેણી:હિંદુ દેવતા
સમતા પાર્ટી

**સમતા પાર્ટી** (SAP) એ ભારતનો એક રાજકીય પક્ષ છે, જેની શરૂઆત ૧૯૯૪માં ભૂતપૂર્વ રક્ષામંત્રી જ્યોર્જ ફર્નાન્ડિસએ કરી હતી. સમતા પાર્ટી ના હાલના રાષ્ટ્રીય અધ્યક્ષ ઉદય મંડલ છે. સમતા પાર્ટીએ એકવાર નીતિશ કુમારને બિહારના મુખ્યમંત્રી તરીકે રજૂ કર્યા. તે જનતા દળની શાખા હતી, પક્ષ સમાજવાદી વિચારધારા ધરાવે છે, અને એક સમયે ઉત્તર ભારતમાં, ખાસ કરીને બિહારમાં નોંધપાત્ર રાજકીય અને સામાજિક પ્રભાવ ધરાવે છે. ૨૦૦૩માં સમતા પાર્ટીના સભ્યો જનતા દળ (યુનાઈટેડ)માં જોડાયા હતા. સાંસદ બ્રહ્માનંદ મંડલની આગેવાની હેઠળનો એક જૂથ સમતા પક્ષમાં રહ્યો અને પક્ષના નામ અને પ્રતીકોનો ઉપયોગ કરવાનું ચાલુ રાખ્યું.

## મુખ્યમંત્રીયોની સૂચિ
## ચૂંટણી પ્રતીક સંઘર્ષ 
શિવસેનામાં વિભાજન પછી, બે અલગ-અલગ જૂથો રચાયા જેમાં શિવસેના (ઉદ્ધવ બાળાસાહેબ ઠાકરે) અને બાળાસાહેબની શિવસેના. ઓક્ટોબર-નવેમ્બરમાં યોજાનારી અંધેરી વિધાનસભા પેટાચૂંટણી દરમિયાન ચૂંટણી પંચે શિવસેના (ઉદ્ધવ બાળાસાહેબ ઠાકરે)ને થોડા સમય માટે ‘મશાલ’ ચૂંટણી ચિન્હ આપ્યું હતું, જેની સામે વાંધો ઉઠાવતા સમતા પાર્ટીના રાષ્ટ્રીય અધ્યક્ષ ઉદય મંડલે,  કમિશન સામે વાંધો ઉઠાવ્યો. અપીલ કરી અને મામલો ન્યાયતંત્રમાં લઈ જવા સંમત થયા. આ મામલો હવે ચૂંટણી પંચ પાસે છે.

## સંદર્ભ 
## બાહ્ય કડીઓ 
* ટ્વિટર
* ફેસબુક 
* 

શ્રેણી:રાજકારણ
ઉત્તર પ્રદેશ દિવસ

**ઉત્તર પ્રદેશ દિવસ** ભારતીય રાજ્ય, ઉત્તર પ્રદેશના સ્થાપના દિવસ તરીકે દર વર્ષે ૨૪ જાન્યુઆરીએ મનાવવામાં આવે છે. આ દિવસ **યુ.પી. દિવસ** અથવા **ઉત્તર પ્રદેશ દિન** તરીકે પણ ઓળખવામાં આવે છે.

## ઇતિહાસ 
૨૪ જાન્યુઆરી ૧૯૫૦ના રોજ, સંયુક્ત પ્રાંતનું નામ બદલીને ઉત્તર પ્રદેશ કરવામાં આવ્યું. મે ૨૦૧૭ માં, ઉત્તર પ્રદેશ સરકારે દર વર્ષે ૨૪ જાન્યુઆરીએ યુપી દિવસ ઉજવવાની જાહેરાત કરી હતી.   રાજ્યપાલ રામ નાઈક દ્વારા યુપી દિવસની ઉજવણીનો પ્રસ્તાવ મૂકવામાં આવ્યો હતો.  

## સંદર્ભ 
 
શ્રેણી:મહત્વના દિવસો
ઉત્પલ ભાયાણી

**ઉત્પલ હરિવલ્લભ ભાયાણી** (૧૦ ઓક્ટોબર ૧૯૫૩ – ૧૬ ઓક્ટોબર ૨૦૧૯) એ ગુજરાતી ભાષાના વાર્તા લેખક, નાટ્યકાર, વિવેચક અને અનુવાદક હતા.

## જીવન 
ઉત્પલ ભાયાણીનો જન્મ ૧૦ ઓક્ટોબર ૧૯૫૩ના રોજ કાલિકટ (હવે કોઝિકોડ) ખાતે ગુજરાતી લેખક હરિવલ્લભ ભાયાણીને ત્યાં થયો હતો. તેમનો પરિવાર ભાવનગર જિલ્લાના મહુવા ગામમાં થયો હતો. તેમણે વાણિજ્ય શાખામાં અનુસ્નાતક સુધીનો અભ્યાસ કર્યો હતો. તેઓએ ચાર્ટર્ડ એકાઉન્ટન્ટ તરીકેનો વ્યવસાય સ્વીકાર્યો હતો. તેમણે પરિચય ટ્રસ્ટ, મુંબઈના ટ્રસ્ટી તરીકે સેવા આપી હતી.

૧૬ ઓક્ટોબર ૨૦૧૯ના રોજ તેમનું અવસાન થયું હતું.

## લેખન 
*નિમજ્જન* (૧૯૭૮) એ તેમની વાર્તાઓનો પ્રથમ સંગ્રહ હતો. ત્યાર બાદ ૧૯૮૩માં *હલ્લો !* નામનો વાર્તાસંગ્રહ પ્રકાશિત થયો હતો જેમાં કેટલીક પ્રાયોગિક વાર્તાઓનો સમાવેશ કરવામાં આવ્યો હતો. *ખતવણી* (૧૯૯૫) કાવ્યસંગ્રહને વિવેચકોએ ખૂબ જ પસંદ કર્યો હતો. *વહી* (૨૦૦૮) એ તેમનો ચોથો સંગ્રહ હતો. તેમની વાર્તા *મિજબાની*નો સમાવેશ રઘુવીર ચૌધરી દ્વારા સંપાદિત *સ્વાતંત્ર્યોતર ગુજરાતી નવલિકા*માં કરવામાં આવ્યો હતો. તેમની *એક્સ્ટ્રા ટિકિટ* વિવરણ ગુલાબદાસ બ્રોકર અને સુમન શાહ દ્વારા સંપાદિત *કેટલીક ગુજરાતી ટૂંકી વાર્તાઓ (૧૯૫૫–૮૦)*માં કરવામાં આવ્યું હતું.

તેઓ એક પ્રખ્યાત નાટ્ય વિવેચક હતા પરંતુ તેઓ તેમના વિવેચનને ટીકા તરીકે નહિ પણ સમીક્ષા તરીકે માનતા હતા. ૧૯૭૬માં શરૂ થયેલી તેમની નાટ્ય વિવેચન કૃતિઓમાં *દૃશ્યફલક* (૧૯૮૧), *પ્રેક્ષા* (૧૯૮૬), *નાટકનો જીવ* (૧૯૮૭), *તર્જની સંકેત* (૧૯૯૨), *સામાજિક નાટક: એક નૂતન ઉન્મેશ* (૧૯૯૩), *દેશવિદેશની રંગભૂમિ* (૨૦૦૧), *રંગભૂમિ* (૨૦૦૪), *નાટ્યદૃષ્ટી* (૨૦૦૩), *નાટ્યગોષ્ઠિ* (૨૦૦૪)નો સમાવેશ થાય છે. *મહાભારત* (૧૯૯૧) અને *સહયોગ* (૧૯૯૯) તેમના અનુવાદો છે. તેમણે *સંપર્ક* (૧૯૮૨), *આધુનિક ગુજરાતી એકાંકીઓ* (૧૯૯૪) અને *સુરેશની સાથે સાથે* (૨૦૦૭)નું સંપાદન પણ કર્યું હતું.

## પુરસ્કાર 
તેમનો વાર્તા સંગ્રહ ખતવણી (૧૯૯૫) ગુજરાતી સાહિત્ય પરિષદ દ્વારા પુરસ્કૃત કરવામાં આવ્યો હતો.

## આ પણ જુઓ 
* ગુજરાતી સાહિત્યકારોની યાદી

## સંદાર્ભ 
શ્રેણી:૧૯૫૩માં જન્મ
શ્રેણી:૨૦૧૯માં મૃત્યુ
શ્રેણી:ગુજરાતી સાહિત્યકાર
ડૉ. આઇ. જી. પટેલ

**ઇન્દ્રપ્રસાદ ગોરધનભાઈ પટેલ** (૧૧મી નવેમ્બર ૧૯૨૪, સુણાવ - ૧૭મી જુલાઈ ૨૦૦૫, ન્યુ યોર્ક), જેઓ **આઇ. જી. પટેલ** તરીકે વધુ જાણીતા હતા, ભારતીય અર્થશાસ્ત્રી અને સનદી અધિકારી હતા. તેઓ ૧ ડિસેમ્બર ૧૯૭૭ થી ૧૫ સપ્ટેમ્બર ૧૯૮૨ સુધી રીઝર્વ બેંકના ગવર્નર રહ્યા હતા.

## શિક્ષણ 
ડો.પટેલે તે સમયની મેટ્રીક્લેશન પરિક્ષામાં પ્રથમ સ્થાન મેળવ્યુ હતું. ત્યારબાદ તેઓએ મુંબઈ વિશ્વવિદ્યાલયમાંથી અર્થશાસ્રમાં બી.એ.ની પદવી મેળવી હતી. આ ઉપરાંત કેમ્બ્રીજ વિશ્વવિદ્યાલયની કિંગ્સ કોલેજમાંથી ડોક્ટર ઓફ ફિલોસોફીની પદવી મેળવી હતી.

## કારકિર્દી 
૧૯૪૯માં વિદેશમાં અભ્યાસ પુર્ણ કર્યા બાદ તેઓ વડોદરાની મહારાજા સયાજીરાવ વિશ્વવિદ્યાલયમાં અર્થશાસ્ત્રના પ્રાદયાપક તરીકે જોડાયા હતાં અને બાદમાં આચાર્યનો હોદ્દો સંભાળ્યો હતો. ૧૯૫૦ની સાલમાં તેઓ એડુઆર્ડો બર્નસ્ટેનનાં આગ્રહથી ઈન્ટરનેશનલ મોનીટરી ફંડમાં સલાહકાર રુપે જોડાયા હતાં અને પાંચ વરસ સુધી સેવાઓ આપી હતી.ત્યાર બાદ તેઓ ભારત સરકારની ઈકોનોમીક સેવામાં જોડાયા હતાં અને નાંણા મંત્રાલયમાં સેક્રેટરીનો હોદો સંભાળ્યો હતો અને ૧૮ વરસ સુધી વિવિધ  હોદ્દાઓ સંભાળ્યા હતાં. ૧૯૭૨ની સાલમાં યુનોના ડેવલેપમેન્ટ પ્રોગ્રામમાં ઉપનિયામક નિમાયા હતાં અને ૫ વરસ સુધી પોતાની સેવાઓ આપી હતી. ૧૯૮૨ની  સાલમાં રિઝર્વ બેંકના ગવર્નર પદેથી નિવ્રુત્ત થઈને અમદાવાદ સ્થીત આઈ.આઈ.એમ સંસ્થાના ડિરેક્ટર નિમાયા હતાં. ૧૯૮૪માં પ્રતિષ્ઠીત લંડન સ્કુલ ઓફ ઈકોનોમીક્સમાં ડિરેક્ટરની નિમણૂંક પામનાર સૌપ્રથમ ભારતીય હતા.

## રિઝર્વ બેંકનાં ગવર્નર 
૧ડિસેમ્બર ૧૯૭૭થી ૧૫ સપ્ટેમ્બર ૧૯૮૨ સુધી તેઓએ ભારતની રિઝર્વ બેંકના ગવર્નરનો હોદ્દો સંભાળ્યો હતો. તેમના કાર્યકાળ દરમ્યાન ભારતીય ચલણની ૧૦૦૦,૫૦૦૦ અને ૧૦૦૦૦ રુપીયાની નોટો વિમુદ્રિકરણ દ્વારા પાછી ખેચવામાં આવી હતી.તેઓની સેવાઓ ની કદર રુપે તેઓને ભારત સરકાર દ્વારા ૧૯૯૧માં પદ્મવિભૂષણનો ઈલ્કાબ અર્પણ કરયો હતો.

## સંદર્ભ 
## બાહ્ય કડીઓ 
* 

શ્રેણી:ગુજરાતી વ્યક્તિત્વ
શ્રેણી:૧૯૨૪માં જન્મ
શ્રેણી:૨૦૦૫માં મૃત્યુ
ગોલ્ડમાઇન્સ ટેલિફિલ્મ પ્રાઇવેટ લિમિટેડ

**ગોલ્ડમાઇન્સ ટેલિફિલ્મ પ્રાઇવેટ લિમિટેડ** એ એક ભારતીય ફિલ્મ પ્રોડક્શન હાઉસ અને મુંબઈ, મહારાષ્ટ્ર સ્થિત ડિસ્ટ્રિબ્યુશન કંપની છે. 

કંપનીની પોતાની યુટ્યુબ ચેનલ છે જ્યાં તેઓ દક્ષિણ ભારતીય ફિલ્મોના હિન્દી ડબ કરેલ સંસ્કરણો પ્રકાશિત કરે છે અને તે ભારતમાં સૌથી વધુ સબ્સ્ક્રાઇબ કરેલ યુટ્યુબ ચેનલોમાંની એક છે.  તે ભારતીય ટેલિવિઝન ચેનલ ઢિંચકની માલિકીની છે જ્યાં તેઓ તેમની ડબ કરેલી ફિલ્મો ચલાવે છે.

## સામાન્ય રીતે 
ગોલ્ડમાઇન્સ ટેલિફિલ્મ પ્રાઇવેટ લિમિટેડની સ્થાપના ૫ જાન્યુઆરી, ૨૦૦૦ ના રોજ કરવામાં આવી હતી. તેની રજિસ્ટર્ડ ઓફિસ સ્થિત ગોરેગાંવ, મુંબઈ, મહારાષ્ટ્ર સ્થિત છે. ગોલ્ડમાઇન્સના ૨ ડિરેક્ટર છે. દિગ્દર્શક મનીષ ગિરીશ શાહ. તેમની નિમણૂક ૨૫ જાન્યુઆરી ૨૦૦૦ ના રોજ કરવામાં આવી હતી. ૨૬ નવેમ્બર, ૨૦૦૧ ના રોજ, ઉલ્કા મનીષ શાહની નવા ડિરેક્ટર તરીકે નિમણૂક કરવામાં આવી.

ગોલ્ડમાઈન્સ ભારતમાં ફિલ્મ ડબિંગના પ્રણેતાઓમાંની એક છે.

માસ ગોલ્ડમાઈન્સ દ્વારા ડબ કરાયેલ પ્રથમ ફિલ્મ. ૨૦૨૧ માં, કંપનીએ અલ્લૂ અર્જુન અભિનીત પૅન ઇન્ડિયન ફિલ્મ પુષ્પાઃ ધ રાઇઝના હિન્દી ડબિંગ રાઇટ્સ હસ્તગત કર્યા. તેણે તેમની 'ગોલ્ડમાઈન્સ' ચેનલ પર યુટ્યુબ પર દક્ષિણ ભારતીય ફિલ્મનું હિન્દી ડબ વર્ઝન પણ રિલીઝ કર્યું.

## ટેલિવિઝન ચેનલ 
ગોલ્ડમાઇન્સ ટેલિફિલ્મ્સ પાસે બે ફ્રી-ટુ-એર મૂવી ચેનલો છે, ઢિંચક અને ઢિંચક ૨, જેમાંથી ઢિંચક 24 મે, 2020 ના રોજ લોન્ચ કરવામાં આવી હતી.

ઢિંચક મુખ્યત્વે હિન્દી-ડબ કરેલી દક્ષિણ ભારતીય ફિલ્મોનું પ્રસારણ કરે છે જ્યારે ઢિંચક ૨ બોલિવૂડ ફિલ્મોનું પ્રસારણ કરે છે.

## સંદર્ભ 
## બાહ્ય કડીઓ 
* 
* ગોલ્ડમાઇન્સ ટેલિફિલ્મ પ્રાઇવેટ લિમિટેડ માહિતી https://m.economictimes.com/company/goldmines-telefilms-private-limited/U30007MH2000PTC123494%7Curl-status=live%7Cwebsite= ઇકોનોમિક ટાઇમ્સ
ઇલાક્ષી ઠાકોર

ઇલાક્ષી ઠાકોર  (જ. ૧૨ એપ્રિલ 1936, પુણે) ભરતનાટ્યમનાં વિખ્યાત નૃત્યાંગના. પિતા ઠાકોરદાસ જયકિસનદાસ. તેઓ નામાંકિત હસ્તાક્ષરનિષ્ણાત હતા. તેમની તથા બહેન જયબાળાની પ્રેરણાથી તેમણે શાસ્ત્રીય નૃત્યક્ષેત્રમાં નાની ઉંમરે પદાર્પણ કર્યું. માતાનું નામ ધનલક્ષ્મી. તેમનું પ્રાથમિક અને માધ્યમિક શિક્ષણ પુણે ખાતે થયું હતું. કથક નૃત્યની પ્રારંભિક તાલીમ તેમણે 6–7 વર્ષ સુધી પુણેનાં વિખ્યાત નૃત્યાંગના રોહિણી ભાટે પાસેથી મેળવ્યા બાદ 1953માં મહારાજા સયાજીરાવ યુનિવર્સિટીના ભારતીય સંગીત-નૃત્ય-નાટ્ય મહાવિદ્યાલયમાં ભરત-નાટ્યમની તાલીમનો પ્રારંભ કર્યો. ત્યાં તેમણે કુબેરનાથ તાંજોરકર, ઉમાદેવી મેનન અને મોહન ખખ્ખર જેવાં અગ્રણી શિક્ષકો પાસેથી નૃત્યની શિક્ષા પ્રાપ્ત કરી અને લગ્ન પછી બે વર્ષે 1960માં માસ્ટર ઑવ્ મ્યુઝિકની પદવી પ્રાપ્ત કરી. તેમનો નૃત્યનો પ્રથમ જાહેર કાર્યક્રમ 1960માં અમદાવાદમાં પ્રસ્તુત થયો હતો. 1960માં જ તેમણે અમદાવાદમાં નૃત્યભારતી અકાદમી ઑવ્ ડાન્સ સ્થાપી. ત્યારથી અત્યાર સુધી (2014)માં તેમણે તૈયાર કરેલાં તાલીમાર્થીઓમાંથી આશરે 800 જેટલાંએ તેમના માર્ગદર્શન હેઠળ આરંગેત્રમ્ સંપન્ન કર્યું છે. ભરતનાટ્યમ્ ઉપરાંત ગુજરાતનાં ગરબા વગેરે લોકનૃત્યો, આદિવાસી નૃત્યો, નૃત્યનિયોજન અને નૃત્ય દિગ્દર્શન જેવાં ક્ષેત્રોમાં લેખો, જાહેર વ્યાખ્યાનો, વાયુવાર્તાલાપો, કાર્યશિબિરો કે કાર્યશાળાઓ દ્વારા તેમનું નૃત્યવિષયક સંશોધન અને અધ્યાપન ચાલુ રહ્યું છે. 1975માં તેમણે અમદાવાદ ખાતે નૃત્યભારતી પરફૉર્મિંગ આર્ટ્સ નામની સંસ્થાની સ્થાપના કરી અને તે દ્વારા અમદાવાદના નૃત્યરસિકો માટે ભારતની વિવિધ અગ્રણી નૃત્યશૈલીઓના આસ્વાદની સુવિધા કરી આપી છે. 1979માં તેમણે આરંગેત્રમ્ પછીનો બે વર્ષનો ઉચ્ચતર અભ્યાસક્રમ પ્રયોજી ભરતનાટ્યમ્ માર્ગમ્ ગુજરાતીમાં રજૂ કરવાનું વિચાર્યું અને 1980માં તેની રંગમંચ પર રજૂઆત કરવાની પ્રશસ્ય પહેલ કરી, જે ખૂબ સફળ અને લોકપ્રિય સાબિત થઈ છે.

1975–95ના બે દાયકા દરમિયાન તેઓ ગુજરાત સંગીત-નૃત્ય-નાટક અકાદમીની કારોબારીના સભ્યપદે રહ્યાં હતાં.

શાસ્ત્રીય નૃત્યનાં વિવિધ પાસાંઓ પર તેમણે લખેલા લેખો અને સંશોધનપત્રો (research papers) ગુજરાતના અગ્રણી સામયિકોમાં પ્રકાશિત થતા રહેલા.

ઇલાક્ષી ઠાકોર

અમેરિકાના પેન્સિલ્વેનિયા રાજ્યના સ્ટ્રૉબર્સ નગરમાં પ્રતિવર્ષ આયોજિત કરવામાં આવતા હિંદુ હેરિટેજ સમર કૅમ્પના નૃત્યવિભાગમાં તેમણે 1984–90ના ગાળા દરમિયાન પ્રશિક્ષક તરીકે સેવાઓ આપી હતી. વળી, પૂર્વ આફ્રિકા, શ્રીલંકા અને અમેરિકાનાં વિવિધ નગરોમાં તેમણે ઉચ્ચ કક્ષાની કાર્યશાળાઓનું આયોજન કર્યું હતું.

શાસ્ત્રીય નૃત્યના ક્ષેત્રે તેમની પ્રદીર્ઘ સેવાઓની કદર કરવા માટે વડોદરાની જાણીતી ‘ત્રિવેણી’ સાંસ્કૃતિક સંસ્થાએ 1979માં તેમનું જાહેર સન્માન કર્યું હતું. 1981માં તેમને ગુજરાત રાજ્યનો ગૌરવ-પુરસ્કાર, 1982માં મુંબઈની અમૃતા સંસ્થા દ્વારા સર્જનાત્મક કાર્ય માટેનો ઍવૉર્ડ તથા 1999માં ટેનેસી, અમેરિકા દ્વારા પોટલુરી ઍવૉર્ડ એનાયત કરવામાં આવ્યા હતા.

હાલ (2014) તેમના પુત્ર કબીર ઠાકોર તેમણે સ્થાપેલ સંસ્થાનું સંચાલન કરે છે.

## બાહ્ય કડીઓ 
* 

શ્રેણી:૧૯૩૬માં જન્મ
સંસદ ભવન

**સંસદ ભવન** નવી દિલ્હીમાં આવેલી ભારતીય સંસદની ઇમારત છે. તે રાષ્ટ્રપતિ ભવનથી ૭૫૦ મીટરના અંતરે સંસદ માર્ગ પર સેન્ટ્રલ વિસ્ટાની સામે આવેલી છે. તેની નજીકમાં ઇન્ડિયા ગેટ, નેશનલ વોર મેમોરિયલ, પ્રધાનમંત્રી કાર્યાલય અને નિવાસસ્થાન આવેલા છે. સંસદમાં લોક સભા અને રાજ્ય સભાનો સમાવેશ થાય છે.

સંસદ ભવનનું નિર્માણ બ્રિટિશ સ્થપતિઓ એડવિન લ્યુટેન્સ અને હર્બટ બેકર વડે ઇ.સ. ૧૯૨૧ થી ઇ.સ. ૧૯૨૭ દરમિયાન થયું હતું. જાન્યુઆરી ૧૯૨૭માં તેનું ઉદ્ઘાટન કરવામાં આવ્યું હતું. બ્રિટિશ સત્તાનો અંત થતા બંધારણીય સમિતિ વડે તે હસ્તગત કરાયું હતું અને ૧૯૫૦માં બંધારણ અમલમાં આવતા તે ભારતીય સંસદ હેઠળ આવ્યું હતું.

સંસદની નવી ઇમારત હાલના સંસદની સામે *સેન્ટ્રલ વિસ્ટા રીડેવલેપમેન્ટ પ્રોજેક્ટ* હેઠળ બાંધકામ હેઠળ છે.

## સંદર્ભ 
શ્રેણી:ભારત સરકાર
સૌરાષ્ટ્ર યુનિવર્સિટી

સૌરાષ્ટ્ર યુનિવર્સિટી રાજકોટમાં આવેલ એક જાહેર  યુનિવર્સિટી છે જેની સ્થાપના ૨૩મી મે ૧૯૬૭માં રાજકોટ ખાતે થઈ હતી.

## ઈતિહાસ 
સૌરાષ્ટ્ર યુનિવર્સિટીની સ્થાપના ગુજરાત રાજ્યની સ્થાપના બાદ સૌરાષ્ટ્રના જાણીતા શિક્ષણશાસ્ત્રીઓ અને સ્વાતંત્રસેનાનીઓની માગને અનુલક્ષીને ગુજરાત રાજ્યની વિધાનસભાએ ૧૯૬૫માં વિધાનસભામાં ઠરાવ પ્રસાર કરીને કરવામાં આવી હતી. યુનિવર્સિટીનો કાર્યભાર  ૨૩મી મે ૧૯૬૭ના રોજ રાજકોટથી કરવામાં આવ્યો હતો. શરુઆતમાં યુનિવર્સિટીના કેમ્પસ રાજકોટ અને ભાવનગર એમ બન્ને શહેરોમાં હતાં. બાદમાં ભાવનગર યુનિવર્સિટીની સ્થાપના બાદ રાજકોટ યુનિવર્સિટીનું  મુખ્ય મથક બન્યુ હતું.

## કેમ્પસ 
યુનિવેર્સિટીનું  કેમ્પસ ૩૬૩ એકર જેટલી જમીન પર પથરાયેલ છે જે રૈયા અને મુંજકા ગામની સીમાઓમાં આવેલ છે. હાલમાં યુનિવર્સિટીનું કાર્યક્ષેત્ર  અમરેલી, જામનગર,રાજકોટ,સુરેન્દ્રનગર અને મોરબી જીલ્લાઓને આવરી લે છે.

## સંગઠન અને વહીવટ 
યુનિવર્સિટીમાં હાલમાં ૨૯ જેતલા અનુસ્નાતક વિભાગો અને ૨૩૮ જેટલી સંલજ્ઞ કોલેજો આવેલી છે. આ ઉપરાંત યુનિવર્સિટીમાં જવાહરલાલ નહેરુ, ડો. બાબાસાહેબ્ આંબેડકર,સરદાર પટેલ,સ્વામી દયાનંદ સરસ્વતી અને ગુલાબદાસ બ્રોકરની સ્મ્રુતીઓમાં વિવિધ વિભાગો ( 'ચેર') આવેલી છે. યુનિવર્સિટીમાં ઝવેરચંદ મેઘાણીની સ્મ્રુતીમાં મેઘાણી લોકસાહિત્ય કેન્દ્ર પણ આવેલ છે. દવાઓનાં સંશોધન માટે યુનિવર્સિટી દ્વારા "નેશનલ ફેસીલીટી ફોર્ ડ્રગ ડિસ્કવરી" પણ ચલાવવામાં આવે છે.

## માન્યતા 
યુનિવર્સિટીને એન.એ.એ.સી દ્વારા  બી વર્ગની રાજ્ય યુનિવર્સિટીની માન્યતા મળેલ છે.

## સંદર્ભ
શ્રેણી: શિક્ષણ
શ્રેણી: ગુજરાતની યુનિવર્સિટીઓ

## બાહ્ય કડીઓ 
* 

* સૌરાષ્ટ્ર યુનિવર્સિટી અધિક્રુત વેબપાનુ
ઉદય મંડલ

**ઉદય મંડલ** એક ભારતીય રાજકારણી અને સમતા પાર્ટીના રાષ્ટ્રીય અધ્યક્ષ છે. તે બિહારના મધુબની લોકસભા મતવિસ્તારના છે, જો કે તેઓ વિધાન સભા કે લોક સભાના સભ્ય નથી એટલે કે આજ સુધી કોઈ ચૂંટણીમાં જીત્યા નથી.

## સંદર્ભ 
## બાહ્ય કડીઓ 
* 
* ફેસબુક

શ્રેણી:રાજકારણી
શ્રેણી:જીવિત લોકો
રામસર સંમેલન

**રામસર સંમેલન** એ જળચર પક્ષીઓના વસવાટ માટેના  આંતરરાસષ્ટ્રીય અગત્યતા ધરાવતા જળપ્લાવીત ક્ષેત્રના સંરક્ષણ અને સંવર્ધન માટે મળેલા સંમેલનનું નામ છે. આ સંમેલન **જળપ્લાવિત ક્ષેત્રો માટેના સંમેલન** તરીકે પણ ઓળખાય છે. સહુ પ્રથમ વખત આ સંમેલન ઈરાન દેશના રામસર શહેરમાં મળ્યુ હોવાથી એનું નામ રામસર સંમેલન પડ્યું છે.

## ગુજરાતમાં રામસર સાઈટ જાહેર થયેલા ક્ષેત્રોની યાદી
# ખીજડીયા પક્ષી અભયારણ્ય (૨૦૨૧)
#થોળ પક્ષી અભયારણ્ય (૨૦૨૧)
# નળ સરોવર પક્ષી અભયારણ્ય (૨૦૧૨)
# વઢવાણા પક્ષી અભયારણ્ય (૨૦૨૧)

## કરાર પર હસ્તાક્ષર કરનારા દેશોની વિગત
## સંદર્ભ
એશા કંસારા

**એશા કંસારા** (જ. ૨૦ ઓગસ્ટ ૧૯૯૨) એક ભારતીય મોડલ, નૃત્યાંગના, ટેલિવિઝન અને ફિલ્મ અભિનેત્રી છે. તેણી એ ૨૦૧૧ માં ભારતીય ટેલિવિઝન હિન્દી ધારાવાહિક 'મુક્તિ બંધન' થી તેના અભિનય કારકિર્દી ની શરૂઆત કરી.

તેણી એ ૨૦૧૭ માં *દુનિયાદારી* ચિત્રપટ થી ગુજરાતી સિનેમા ક્ષેત્રે પદાર્પણ કર્યુ.

## જીવન અને કારકિર્દી 
એશા નો જન્મ અમદાવાદ, (ગુજરાત)માં થયો હતો. તે ૧૮ વર્ષની ઉંમરથી જ અભિનેત્રી બનવા માંગતી હતી. તેણીએ અમદાવાદની હિરામણી સ્કૂલમાં અભ્યાસ કર્યો હતો. સાત વર્ષ સુધી તેણીએ ભરતનાટ્યમ ની તાલીમ લીધી હતી. એક મુલાકાતમાં તેણીએ જણાવ્યું હતું કે તે સમયે ઢોલીવુડ (ગુજરાતી સિનેમા)માં મર્યાદિત તકોએ તેણીને મુંબઈ જવા પ્રેરીત કરી. મુંબઈમાં તેણીએ મીઠીબાઈ કોલેજમાં કોમર્સનો અભ્યાસ કર્યો.

૨૦૦૯માં તેણીએ મિસ ગુજરાત બ્યુટી પેજન્ટમાં ભાગ લીધો હતો, અને તેમાં સેકન્ડ રનર અપ જાહેર કરવામાં આવી હતી.

૨૦૧૦માં તેણીએ ડાન્સ રિયાલિટી શો ડાન્સ ઇન્ડિયા ડાન્સ માં ભાગ લીધો હતો અને તે ભારતના ટોપ ૧૦૦માં ફાઇનલિસ્ટમાંની એક હતી.

તેણીએ ૨૦૧૧માં *મુક્તિ બંધન* ધારાવાહિકથી ટેલિવિઝન ક્ષેત્રે પદાર્પણ કર્યું. સ્ટાર પ્લસ પર ૨૦૧૩ની ધારાવાહિક *એક નણંદ કી ખુશીઓ કી ચાબી... મેરી ભાભી* માં કીટ્ટુનું પાત્ર ભજવ્યા પછી તેણી ઘરે-ઘરે જાણીતી થઈ ગઈ.

તેણીએ નાટકોમાં પણ અભિનય કર્યો છે. તેણી અને તેની સથી અભિનેત્રી દિક્ષા જોષી દ્વારા યુટ્યુબ ઉપર પ્રસારીત થયેલી શ્રેણી બેન-ટોક માં તેણી હોસ્ટ હતી.

૨૦૧૮માં તેણીને ટીવી પર અમદાવાદ ટાઈમ્સ ની ડિઝાયરેબલ વુમન તરીકે મત આપવામાં આવ્યો. તેણી *હું,મારી વાઈફ ને આનો હસબન્ડ* નામના ગુજરાતી ચિત્રપટમાં જોની લીવર અને વત્સલ શેઠ સાથે જોવા મળશે.

## ટેલિવિઝન 
## ચલચિત્રો 
## સંદર્ભ 
## બાહ્ય કડીઓ 
*

શ્રેણી:જીવિત લોકો
શ્રેણી:અભિનેત્રી
શ્રેણી:૧૯૯૨માં જન્મ
નેશનલ ઈન્સ્ટિટ્યુટ ઓફ ડિઝાઈન

**નેશનલ ઈન્સ્ટિટ્યુટ ઓફ ડિઝાઈન** ભારતમાં આવેલ એક સ્વાયત જાહેર યુનિવર્સિટી છે અને તેના મુખ્ય કેમ્પસ અમદાવાદ, ગાંધીનગર, બેંગલુરુ, કુરુક્ષેત્ર, વિજયવાડા, જોરહટ અને ભોપાલમાં આવેલ છે. તે ભારત સરકારના રાષ્ટ્રીય મહત્વની સંસ્થા વિધેયક (૨૦૧૪) અનવ્યે સરકારના વિવિધ મંત્રાલય હેઠળ કાર્ય કરે છે.

## પ્રવેશ 
સંસ્થામાં પ્રવેશ માટે ડિઝાઈન એપ્ટીટ્યુડ ટેસ્ટ લેવાય છે જે "નેશનલ એન્ટ્રન્સ એક્ઝામિનેશન ફોર ડિઝાઈન" (નીડ) ના નામે ઓળખાય છે. આ પરીક્ષા દેશભરનાં ૧૨ જેટલા કેન્દ્રોમાં યોજાય છે. આ પરિક્ષા પ્રિલિમિનરી અને મુખ્ય (મેઇન) એમ બે ભાગમાં લેવાય છે. પ્રિલિમીનરી પરીક્ષાને ૩૦% ભારાંક આપેલ છે, જે કાગળ પેન દ્વારા લેવાય છે અને તેમાં 'વિઝયુલાઈઝેશન સ્કિલ', સર્જન ક્ષમતા, આકલન શક્તિ અને પૃથ્થકરણની ક્ષમતાઓની ચકાસણી કરવામાં આવે છે. મુખ્ય પરીક્ષાને ૭૦% જેટલો ભાંરાક આપવામાં આવેલો છે.

## શૈક્ષણિક કાર્યક્રમો 
સંસ્થા દ્વારા સ્નાતક,અનુસ્નાતક અને ડોક્ટરલ કાર્યક્રમોમાં ડિગ્રીઓ અપવામાં આવે છે.

* બેચલર ઇન ડિઝાઈન - ૪ વર્ષનો કાર્યક્રમ ૧૯ જેટલા વિષયોમાં આપવામાં આવે છે.
* માસ્ટર ઇન ડિઝાઈન - અઢી વર્ષનો કાર્યક્રમ ૧૯ જેટલા વિષયોમાં આપવામાં આવે છે.
* પીએચ.ડી - પુર્ણ સમય અને ખંડ સમય માં ચલાવવામાં આવે છે.

## બાહ્ય કડીઓ 
* 
* નેશનલ ઈન્સ્ટિટ્યુટ ઓફ ડિઝાઈન 

શ્રેણી: શિક્ષણ
શ્રેણી: ગુજરાતની યુનિવર્સિટીઓ
ગુજરાત ટાઇટન્સ

**ગુજરાત ટાઇટન્સ** એ અમદાવાદ, ગુજરાત, ભારતમાં સ્થિત એક ફ્રેન્ચાઇઝ ક્રિકેટ ટીમ છે. જે ૨૦૨૨માં શરૂ થતી ઇન્ડિયન પ્રીમિયર લીગ (આઇ.પી.એલ) માં રમાશે. ૨૦૨૧ માં સ્થપાયેલી ટીમ અમદાવાદ ના નરેન્દ્ર મોદી સ્ટેડિયમમાં તેની ઘરેલું મેચ રમશે. આ ફ્રેન્ચાઇઝીની માલિકી સી.વી.સી કેપિટલ પાર્ટનર્સ પાસે છે. ટીમનું નેતૃત્વ હાર્દિક પંડ્યા અને કોચ આશિષ નેહરા કરશે.

## ફ્રેન્ચાઇઝ ઇતિહાસ 
ઇન્ડિયન પ્રીમિયર લીગની ગવર્નિંગ કાઉન્સિલે ઓગષ્ટ ૨૦૨૧માં બે નવી ટીમ માટે ટેન્ડર બહાર પાડ્યું હતું જેમાં કુલ ૨૨ કંપનીઓએ રસ જાહેર કર્યો હતો. પણ નવી ટીમો માટે ઊંચી બેઝ પ્રાઇસ સાથે છ કંપનીઓ જ રસ ધરાવતી હતી. બીડર્સ ભારતીય ક્રિકેટ નિયંત્રણ બોર્ડ દરેક ફ્રેન્ચાઇઝી માટે ત્રણ કંપનીઓ અથવા વ્યક્તિઓના કંસોર્ટિયમને બીડ કરવાની મંજૂરી આપી હતી. બ્રિટિશ પ્રાઇવેટ ઇક્વિટી અને ઇન્વેસ્ટમેન્ટ એડવાઇઝરી ફર્મ સી.વી.સી કેપિટલ પાર્ટનર્સે રૂ. ૫,૬૨૫ કરોડ (US$ ૭૫૦ મિલિયન)ની બીડ સાથે અમદાવાદ ફ્રેન્ચાઇઝના સંચાલન અધિકારો જીત્યા હતા.

આઇ.પી.એલ ૨૦૨૨ ની મેગા હરાજી પહેલા ફ્રેન્ચાઇઝીએ હાર્દિક પંડ્યાને કપ્તાન તરીકે પસંદ કર્યો. ફ્રેન્ચાઇઝએ શુભમન ગીલ અને રાશિદ ખાનને પણ ખરીદ્યા હતા.

## ગૃહ મેદાન 
ટીમનું ગૃહ મેદાન નરેન્દ્ર મોદી સ્ટેડિયમ રહશે. જે ગુજરાતના અમદાવાદમાં આવેલું છે. તે વિશ્વનું સૌથી મોટું ક્રિકેટ સ્ટેડિયમ છે.

## કીટ ના ઉત્પાદક અને પ્રાયોજક 
## વર્તમાન ટુકડી 
* **આંતરરાષ્ટ્રીય કેપ્સ ધરાવતા રમતવીરો ઘાટા અક્ષરો** માં સુચીબદ્ધ છે.

## સીઝન 
## વહીવટ અને સહાયક સ્ટાફ 
## સંદર્ભ 
## બાહ્ય કડીઓ 
* 

શ્રેણી:ક્રિકેટ
દેવાસુરસંપદ્વિભાગ યોગ

**દેવાસુરસંપદ્વિભાગ યોગ** ભગવદ્ગીતાનો ૧૬મો અધ્યાય છે.

આ અધ્યાયમાં બે પ્રકારના માનવ પ્રકાર વર્ણવવામાં આવ્યા છે - દેવ અને અસુર.

## સંદર્ભ 
શ્રેણી:ગીતાનાં અધ્યાયો
ગંગુબાઈ કાઠિયાવાડી

**ગંગુબાઈ કાઠિયાવાડી** એ સંજય લીલા ભણશાળી દ્વારા દિગ્દર્શિત અને જયંતીલાલ ગડા અને સંજય લીલા ભણશાળી દ્વારા નિર્મિત આવનારી હિન્દી ભાષાની જીવનચરિત્રાત્મક ક્રાઈમ ડ્રામા ચિત્રપટ છે. આ ચિત્રપટ માં આલિયા ભટ્ટ મુખ્ય નાયિકા છે. જ્યારે શંતનુ મહેશ્વરી, વિજય રાઝ, ઈન્દિરા તિવારી અને સીમા પાહવા અન્ય મુખ્ય ભૂમિકામાં જોવા મળશે. અજય દેવગણ આ ચિત્રપટ માં એક નાનકડી ભૂમિકા માં જોવા મળશે. આ વાર્તા યુવાન ગંગાના જીવનમાંથી પસાર થાય છે, જે આગળ જતા કેવી રીતે ગંગુબાઈ બને છે, તે દર્શાવવામાં આવે છે. આ ચિત્રપટ તેલુગુમાં પણ ભાષાંતર પામેલ છે. 

## વાર્તા 
આ ચિત્રપટ ગંગુબાઈ હરજીવનદાસની સત્ય ઘટના પર આધારિત છે. જેઓ ગંગુબાઈ કોઠાવાળી તરીકે જાણીતા છે. તેમના જીવનનું એચ.હુસૈન ઝૈદી દ્વારા લખાયેલ પુસ્તક 'માફિયા કવીન્સ ઓફ મુંબઈ' માં દસ્તાવેજીકરણ કરવામાં આવેલું છે. આ ચિત્રપટ કાઠિયાવાડની એક સાદી છોકરીનો ઉદય દર્શાવે છે. જેની પાસે ભાગ્યના માર્ગો ને સ્વીકારવા અને તેની પોતાની તરફેણમાં ફેરવવા સિવાય કોઈ વિકલ્પ નહોતો. 

આ ચિત્રપટ નું વર્લ્ડ પ્રીમિયર બર્લિનેલ સ્પેશિયલ ગાલા સેક્શન ૧૦ થી ૨૦ ફેબ્રુઆરી ના રોજ યોજાનાર ૭૨માં બર્લિન ઇન્ટરનેશનલ ફિલ્મ ફેસ્ટિવલમાં થશે અને ૨૫મી ફેબ્રુઆરી ૨૦૨૨ ના રોજ સિનેમાઘરોમાં પ્રદર્શિત થશે.

## કલાકારો 
**ખાસ હાજરી :**

## ઉત્પાદન 
સપ્ટેમ્બર ૨૦૧૯ માં આ ચિત્રપટ ની સત્તાવાર રીતે જાહેરાત કરવામાં આવી હતી કે આલિયા ભટ્ટ ગંગુબાઈ કાઠિયાવાડીમાં મુખ્ય પાત્ર ભજવશે.

આ ચિત્રપટ દ્વારા ટેલિવિઝન કલાકાર શંતનુ મહેશ્વરી હિન્દી સિનેમા ક્ષેત્રે પદાર્પણ કરે છે. જે આ ચિત્રપટમાં ગંગુબાઈના મિત્રનું પાત્ર ભજવે છે. માર્ચ ૨૦૨૦ માં કોવિડ-૧૯ ના રોગચાળા ને કારણે આ ચિત્રપટ ના ઉત્પાદન ઉપર રોક મુકવામાં આવી હતી, ત્યારે આ ચિત્રપટ ૭૦% પૂર્ણ થઈ ગઈ હતી. આલિયા ભટ્ટે ૬ ઓક્ટોબર ૨૦૨૦ ના રોજ ફરી કામ શરૂ કર્યુ. આ ચિત્રપટ માં અજય દેવગણ નાનકડું પાત્ર ભજવી રહ્યો છે, તે ૨૭ ફેબ્રુઆરી ૨૦૨૧ ના રોજ આ ચિત્રપટ ના સેટ પર જોડાયો હતો. આ ચિત્રપટ ૨૬ જુન ૨૦૨૧ ના રોજ પૂર્ણ થઈ.

## ગીતો 
એ.એમ તુરાઝ, કુમાર અને અશોક ભોજક "અંજામ" દ્વારા લખાયેલા ગીતો સાથે આ ચિત્રપટ નું સંગીત સંજય લીલા ભણશાળી દ્વારા રચવામાં આવ્યું છે.

## સંદર્ભ 
## બાહ્ય કડીઓ 
* 

શ્રેણી:હિન્દી ચલચિત્ર
ઉત્તમ યુદ્ધ સેવા ચંદ્રક

**ઉત્તમ યુદ્ધ સેવા ચંદ્રક** (યુવાયએસએમ; ગ્રેટ વૉર સર્વિસ મેડલ) ભારત સરકાર દ્વારા યુદ્ધના સમયમાં ઉત્કૃષ્ટ સેવા માટે આપવામાં આવતા સૈન્ય સન્માનોમાંનું એક છે.  તે ઉચ્ચ સ્તરીય કામગીરીની વિશિષ્ટ સેવાઓ માટે આપવામાં આવે છે, જેમાં "ઓપરેશનલ સંદર્ભ"માં યુદ્ધ, સંઘર્ષ અથવા દુશ્મનાવટના સમયનો સમાવેશ થાય છે. યુદ્ધસમયનું આ સન્માન અતિ વિશિષ્ટ સેવા ચંદ્રકની સમકક્ષ છે, જે શાંતિકાળનું વિશિષ્ટ સેવા સન્માન છે. ઉત્તમ યુદ્ધ સેવા ચંદ્રક મરણોપરાંત પણ એનાયત થઈ શકે છે.

## સંદર્ભ 
## બાહ્ય કડીઓ 
*ઉત્તમ યુદ્ધ સેવા ચંદ્રક પર ભારતીય સેનાનું વેબપેજ 

શ્રેણી:ભારતીય સૈન્ય પુરસ્કારો
વિશિષ્ટ સેવા ચંદ્રક

**વિશિષ્ટ સેવા ચંદ્રક** (વીએસએમ) એ ભારતીય સશસ્ત્ર દળોનું એક લશ્કરી સન્માન છે. તેને ભારતીય સશસ્ત્ર દળોના તમામ રેન્કને "ઉચ્ચ ક્રમની વિશિષ્ટ સેવા" આપવા માટે એનાયત કરવામાં આવે છે.

આ ચંદ્રકની સ્થાપના મૂળરૂપે "વિશિષ્ટ સેવા મેડલ, વર્ગ-૩" તરીકે કરવામાં આવી હતી. ૨૭ જાન્યુઆરી ૧૯૬૭ના રોજ તેનું નામ બદલીને તેના વર્તમાન નામ કરવામાં આવ્યું હતું. ચંદ્રકની ડિઝાઇન યથાવત રહી હતી અને આ ફેરફાર ફક્ત દસ્તાવેજમાં જ પ્રતિબિંબિત થાય છે.

યુદ્ધકાલીન સમયમાં વિશિષ્ટ સેવાને માન્યતા આપવા માટે ૧૯૮૦થી યુદ્ધ સેવા ચંદ્રકની શરૂઆત કરવામાં આવી હતી. ત્યારથી વિશિષ્ટ સેવા ચંદ્રક (VSM) યુદ્ધકાલીન સેવા સિવાયની સેવાઓ માટે મર્યાદિત કરવામાં આવ્યો છે.

## ચંદ્રક 
આ ચંદ્રક ૩૫ મીમીનો એક વર્તુળાકાર ચંદ્રક છે, જેની મધ્યમાં એક તારો અંકિત છે. બીજી બાજુએ હિન્દીમાં "વિશિષ્ટ સેવા મેડલ" સાથે રાષ્ટ્રમુદ્રા અંકિત કરવામાં આવી છે. રિબન પીળા રંગમાં ૩૨ મીમી લાંબી હોય છે, જેમાં ત્રણ ૨ મીમીના ઘેરા વાદળી પટ્ટાઓ તેને ચાર સમાન ભાગમાં વિભાજિત કરે છે.

## સંદર્ભ 
શ્રેણી:ભારતીય સૈન્ય પુરસ્કારો
અતિ વિશિષ્ટ સેવા ચંદ્રક

**અતિ વિશિષ્ટ સેવા ચંદ્રક** (એવીએસએમ) ભારતનો એક લશ્કરી પુરસ્કાર છે, જે સશસ્ત્ર દળોની તમામ હરોળને "અપવાદરૂપ વ્યવસ્થાની વિશિષ્ટ સેવા"ને માન્યતા આપવા માટે આપવામાં આવે છે. આ પુરસ્કાર શાંતિકાળમાં ઉત્તમ યુદ્ધ સેવા ચંદ્રકની સમકક્ષ છે, જે યુદ્ધસમયે વિશિષ્ટ સેવા માટેનું સન્માન છે.

## ઈતિહાસ 
અતિ વિશિષ્ટ સેવા ચંદ્રકની સ્થાપના ૨૬ જાન્યુઆરી, ૧૯૬૦ના રોજ "વિશિષ્ટ સેવા મેડલ, વર્ગ-૨" તરીકે કરવામાં આવી હતી. તે જ દિવસે અન્ય પાંચ ચંદ્રકો સૈન્ય સેવા મેડલ, સેના મેડલ, નૌસેના મેડલ અને વાયુ સેના મેડલની શરૂઆત કરવામાં આવી હતી. ૨૭ જાન્યુઆરી, ૧૯૬૧ના રોજ આ ચંદ્રકનું નામ બદલીને વર્તમાન નામકરણ કરવામાં આવ્યું હતું અને બેજ પર હસ્તાક્ષર કરવામાં આવ્યા હતા. ૧૯૮૦માં કાર્યકારી વાતાવરણમાં વિશિષ્ટ સેવાઓને માન્યતા આપવા માટે યુદ્ધ સેવા ચંદ્રકની રચના કરવામાં આવ્યા બાદ આ ચંદ્રક કાર્યવાહક સેવા પૂરતું એનાયત કરવાનું મર્યાદિત રહ્યું છે.

## ડિઝાઈન 
અતિ વિશિષ્ટ સેવા ચંદ્રક પર રજતનો ઢોળ ચડાવેલો હોય છે. તેના આગળના તારો અંકિત કરવામાં આવેલો છે અને તેની બીજી બાજુએ ચતુર્મુખ સિંહાકૃતિ અંકિત કરવામાં આવી છે. રિબન સોનેરી રંગની હોય છે અને તે ૩૨ મિમી પહોળી હોય છે, જેમાં બે ઘેરા-વાદળી પટ્ટા હોય છે, જે તેને ત્રણ સમાન ભાગમાં વિભાજિત કરે છે.

અતિ વિશિષ્ટ સેવા ચંદ્રકના વધારાના પુરસ્કારો રિબન પર પહેરેલા બાર દ્વારા રજૂ કરવામાં આવે છે.

## આ પણ જુઓ 
* ઉત્તમ યુદ્ધ સેવા ચંદ્રક
* પરમ વિશિષ્ટ સેવા ચંદ્રક

## સંદર્ભ 
શ્રેણી:ભારતીય સૈન્ય પુરસ્કારો
હેમચંદ્રાચાર્ય ઉત્તર ગુજરાત યુનિવર્સિટી

**હેમચંદ્રાચાર્ય ઉત્તર ગુજરાત યુનિવર્સિટી** પાટણમાં આવેલ જાહેર યુનિવર્સિટી છે. યુનિવર્સિટીનું કાર્યક્ષેત્ર ઉત્તર ગુજરાત સ્થિત પાટણ, મહેસાણા, સાબરકાંઠા, અરવલ્લી અને બનાસકાંઠા જિલ્લાઓ છે. યુનિવર્સિટીને એન.એ.સી.સી. દ્વારા રાજ્ય યુનિવર્સિટી માટે એ ગ્રેડ ની માન્યતા મળેલ છે.

## ઈતિહાસ 
ઉત્તર ગુજરાત યુનિવર્સિટીની સ્થાપના ગુજરાત વિધાનસભાનાં ૨૨મા અધિનીયમ (૧૯૮૬) હેઠળ ૧૧મી સપ્ટેમ્બર ૧૯૮૬ના રોજ કરવામાં આવી હતી. ડો. કુલિનચંદ્ર યાજ્ઞિક યુનિવર્સિટીના સૌપ્રથમ ઉપ કુલપતિ હતા.

## કેમ્પસ 
ઉત્તર ગુજરાત યુનિવર્સિટી ગુજરાત યુનિવર્સિટીમાંથી અલગ કરીને બનાવવામાં આવી હતી, પરંતુ તેને કોઇ અલગ કાર્યાલય ફાળવવામાં આવેલ ન હોવાથી પાટણ ખાતેના તત્કાલીન શૈક્ષણિક સંકુલમાં ચાલુ કરવામાં આવેલું. ત્યાર પછી ગુજરાત સરકાર દ્વારા હસ્તાંતરીત થયેલ જમીન ઉપર નવું કેમ્પસ બનાવવામાં આવ્યુ હતું.

## શૈક્ષણીક વિભાગો અને કેન્દ્રો 
યુનિવાર્સિટીમા રસાયણ શાસ્ત્ર, ભૌતિક શાસ્ત્ર, જીવ વિજ્ઞાન, ગણિતશાસ્ત્ર, કોમ્પ્યુટર વિજ્ઞાન, વાણિજ્ય,પત્રકારત્વ, અંગ્રેજી, સંસ્ક્રુત, શિક્ષણ, સામાજીક વિજ્ઞાન અને ગ્રંથાલય વિજ્ઞાનનાં અનુસ્નાતક વિભાગો આવેલા છે. આ ઉપરાંત યુનિવર્સિટીમાં ભારતીય "ડાયસ્પોરા", કોમ્પયુટર સંશોધન કેન્દ્ર આવેલ છે. યુનિવર્સિટી ડો. બાબાસાહેબ આંબેડકર મુક્ત વિદ્યાલયનું કેન્દ્ર પણ ચલાવે છે.

## બાહ્ય કડી 
* 
* 

શ્રેણી:શિક્ષણ
શ્રેણી:ગુજરાતની યુનિવર્સિટીઓ
ઉનાળુ પાક

ઉનાળામાં લેવામાં આવતા પાકને **ઉનાળુ પાક** કે જાયદ પાક કહેવાય છે.

ઉનાળુ પાકને માર્ચથી જૂન સુધીમાં લેવામાં આવે છે. મુખ્ય ઉનાળુ પાકોમાં ઉનાળુ બાજરી, સક્કર ટેટી, દાડમ, મકાઈ, ઉનાળુ ડાંગર, કાકડી, તરબૂચ વગેરેનો સમાવેશ થાય છે.

શ્રેણી:ખેતીવિષયક
લિદ્દર નદી

**લિદ્દર નદી** એ ભારતના જમ્મુ અને કાશ્મીરની કાશ્મીર ખીણમાં વહેતી ૭૩ કિમી લાંબી નદી છે. તે સિંધ નદી પછી જેલમ નદીની બીજી સૌથી મોટી ઉપનદી છે.

## માર્ગ 
લિદ્દર નદી કોલાહોઈ ગ્લેશિયરથી ૪૬૫૩ મીટરની ઊંચાઈએ ઉદ્દભવે છે, જે ગાંદરબલ જિલ્લાના સોનમર્ગ શહેરથી 2 કિમી દક્ષિણે સ્થિત છે. અહીંથી તે લિદ્દરવાટ નામના પર્વતીય મેદાન (અથવા માર્ગ )માંથી પસાર થાય છે. આ મેદાનના નામ પરથી આ નદીનું નામ પડ્યું છે. અહીંથી તે પાઈન (ફર વૃક્ષ) વડે આચ્છાદિત ટેકરીઓમાંથી પસાર થાય છે. અરુ નામનું પ્રખ્યાત પર્યટન સ્થળ તેના કિનારે આવેલું છે. તે અહીંથી ૩૦ કિમી દૂર પહલગામ પહોંચે છે, જ્યાં તે શેષનાગ તળાવ ખાતેથી આવતા પૂર્વીય લિદ્દર પ્રવાહ સાથે મળે છે. અહીંથી પશ્ચિમ તરફ આગળ વધીને તે અનંતનાગ જિલ્લાના ગુરનાર ખાનાબલ ગામ ખાતે જેલમ નદી સાથે ભળી જાય છે.

## અન્ય વિગતો 
લિદ્દર નદીનું પાણી કિશનગંગા નદીના પાણી જેવું સ્વચ્છ અને વાદળી દેખાય છે. તેમાંથી સિંચાઈ માટે ઘણી નહેરો બનાવવામાં આવેલ છે, જેમાંથી શાહ કોલ કેનાલ સૌથી જાણીતી છે. નદીમાં ટ્રાઉટ જેવી પ્રજાતિની ઘણી માછલીઓ છે.

## સંદર્ભ 
શ્રેણી:ભારતની નદીઓ
શ્રેણી:જમ્મુ અને કાશ્મીર
છોટુભાઈ સુથાર

**છોટુભાઇ સુથાર** ગુજરાતનાં જાણીતા ખગોળવિદ્ય અને વિજ્ઞાનવિષયક લેખક હતાં. તેઓએ ખગોળશાસ્ત્રને સરળ ભાષામાં સમજાય એવા અનંતની ભીતરમાં, આપણું વિશ્વ, ચન્દ્ર અને ધુમકેતુ જેવા પુસ્તકો ગુજરાતી અને હિન્દીમાં લખ્યા હતાં. તેઓ ગુજરાતીમાં "વિજ્ઞાન દર્શન" સામયિક ચલાવતા હતાં.

## બાહ્ય કડી 
* 

શ્રેણી:ગુજરાતી વ્યક્તિત્વ
કંવલ જીત સિંહ ધિલ્લોન

લેફ્ટનન્ટ જનરલ **કંવલ જીત સિંહ ધિલ્લોન**, પીવીએસએમ, UYSM, YSM, VSM ભારતીય સેનાના નિવૃત્ત જનરલ ઓફિસર છે. તેમણે ૯ માર્ચ ૨૦૨૦ થી ૩૧ જાન્યુઆરી ૨૦૨૨ સુધી ચીફ ઓફ ડિફેન્સ સ્ટાફ (CDS) હેઠળ ડિફેન્સ ઈન્ટેલિજન્સ એજન્સીના ડિરેક્ટર જનરલ અને ઈન્ટિગ્રેટેડ ડિફેન્સ સ્ટાફ (ઈન્ટેલિજન્સ)ના ડેપ્યુટી ચીફ તરીકે સેવા આપી હતી.

જનરલ ધિલ્લોને છેલ્લે ભારતીય સેનાના XV કોર્પ્સના ૪૮મા કમાન્ડર તરીકે સેવા આપી હતી, લેફ્ટનન્ટ જનરલ અનિલ કુમાર ભટ્ટ પાસેથી આ પદ સંભાળ્યું હતું.

## પ્રારંભિક જીવન અને શિક્ષણ 
તેઓ નેશનલ ડિફેન્સ એકેડમી, ખડકવાસલા અને ઈન્ડિયન મિલિટરી એકેડમી, દેહરાદૂનના ભૂતપૂર્વ વિદ્યાર્થી છે. તેઓ ડિફેન્સ સર્વિસીસ સ્ટાફ કોલેજ, વેલિંગ્ટન અને નેશનલ ડિફેન્સ કોલેજ, દિલ્હીમાંથી સ્નાતક થયા હતા. તેમને ૨૧ સપ્ટેમ્બર, ૨૦૧૯ ના રોજ રાજપૂતાના રાઇફલ્સની રેજિમેન્ટના કર્નલ તરીકે નિયુક્ત કરવામાં આવ્યા હતા, જ્યારે તેમણે લેફ્ટનન્ટ જનરલ અભય કૃષ્ણ પાસેથી કાર્યભાર સંભાળ્યો હતો. તેઓ રાજપૂતાના રાઇફલ્સની રેજિમેન્ટના અનુગામી કર્નલ તરીકે લેફ્ટનન્ટ જનરલ સીપી કરિયપ્પાને પદભાર સોંપીને ૩૧ જાન્યુઆરી, ૨૦૨૨ ના રોજ સેવામાંથી નિવૃત્ત થયા.  

## પુરસ્કારો અને સજાવટ 
તેમની ૩૯ વર્ષની લશ્કરી કારકિર્દી દરમિયાન, તેમને પરમ વિશિષ્ટ સેવા ચંદ્રક, ઉત્તમ યુદ્ધ સેવા ચંદ્રક, યુદ્ધ સેવા ચંદ્રક અને વિશિષ્ટ સેવા ચંદ્રકથી નવાજવામાં આવ્યા છે. 

## સંદર્ભ 
શ્રેણી:જીવિત લોકો
શ્રેણી:ભારતીય સેના